5 najvecih biznis neuspeha u istoriji\n5 najvećih biznis neuspeha u istoriji (i šta možete naučiti iz njih)\nČak 50% biznisa propadne u prvih pet godina, a promašaji u poslovanju ne zaobilaze nikoga. Neki su uspeli da svoje greške prevaziđu, dok su drugi ostali u istoriji zapamćeni samo kao najveći gubitnici. Saznajte o 5 najvećih biznis neuspeha i šta je to što ih je koštalo novca, slave, a neke i života zaposlenih.\n1. Tucker – nikad razvijen potencijal automobilske kompanije\nAutomobilska kompanija koju je pokrenuo Preston Tucker radila je svega godinu dana, između 1947. i 1948. Ova kompanija je posedovala ogroman potencijal, o čemu svedoči i to da je od 51 automobila, koliko ih je proizvedeno, danas postoji čak 47. Međutim, greška koja je koštala ambicioznu automobilsku kompaniju bila je ta što su nudili klijentima da kupe opremu za poručena kola, čak i pre nego što je samo vozilo bilo napravljeno. Ovakav potez za posledicu je imao brojne optužbe za prevaru i problem sa inspekcijom, što je na kraju dovelo do zatvaranja kompanije. Ipak, uspomena na Tucker automobile i dalje živi, i to kroz muzeje, filmove, klubove obožavalaca, kao i kroz video-igru u kojoj svi voze ovu marku vozila.\n2. Betamax – video-rekorderi koje niko nije voleo\nPoznata japanska kompanija Sony lansirala je 1975. godine video-rekorder Betamax, koji je već od naredne godine svog postojanja otpočeo pravi rat sa VHS rekorderom kompanije JVC. Iz ove borbe Betamax je izašao poražen, te je Sony, nekoliko godina nakon pokretanja, prestao da proizvodi Betamax. Postoje brojne teorije zbog kojih ovaj proizvod nije uspeo, a neki od razloga koji se pominju jeste to da je bio veliki, ružan, komplikovan, skup, loše reklamiran, i nije mogao da reprodukuje snimak duži od jednog sata.\n3. Swissair – kriza s kojom Švajcarci nisu mogli da se izbore\nNekadašnja nacionalna avio-kompanija Švajcarske bila je toliko finansijski stabilna da je prozvana „letećom bankom”. Kompanija osnovana 1931. godine važila je za jednu od najuspešnijih internacionalnih avio-prevoznika, ali posle više decenija zapala je u krizu. Nakon terorističkog napada, 11. septembra, nema avio-kompanije koja nije zapala u krizu. Međutim, Swissair nije mogao da se izbori sa nastalim dugovima, a loš menadžment i odluke, poput onih za davanje ogromnog novca za točenje goriva na stranim aerodromima, doveli su do konačnog kraha 2002. godine.\n4. Enron – neslavna sudbina američkog energetskog lidera\nKao kompanija koja je od procenjene vrednosti od 90 milijardi dolara došla do bankrota, Enron je sinonim za biznis koji je propao zbog pohlepe. Ova kompanija bila je lider u američkoj energetici, i 7. najveća kompanija u SAD. Njena nepromišljena ulaganja u e-trgovinu i sumnjive investicije doveli su kompaniju do stečaja 2001. godine, a kasnije pronađeni dokumenti otkrili su i rizične prodajne projekte i partnerstva sa sopstvenim fiktivnim firmirama. Kraj Enrona bio je kraj rada za veliki broj radnika, pa čak i kraj života za nekoliko zaposlenih.\n5. The Edsel – Fordov najveći promašaj\nAutomobil Edsel, kompanije Ford, dugo je najavljivan kao revolucionarna, futuristička verzija automobila, a detalji o njemu bili su vrhovna tajna sve do njegove premijere. Dan kada je predstavljen ostaće upamćen kao jedan od najvećih poraza ove auto-kompanije, s obzirom na negativne kritike prisutnih. Ford je već naredne godine prekinuo sa proizvodnjom Edsela, a procenjuje se da ih je pravljenje ovog modela koštalo oko 250 miliona dolara, odnosno današnje 2 milijarde.\nGreške u biznisu se dešavaju, a predstavljeni primeri pokazuju da se one dešavaju čak i najboljim kompanijama. Takođe, zahvaljujući ovakvim slučajevima, uviđa se prava razlika između dobrih i loših odluka, te su tako taktike menadžmenta ono što razdvaja uspešne od neuspešnih kompanija. Ono što je još važno da naučite iz tuđih grešaka jeste i kako treba da se postavite u lošim situacijama, te prevaziđete krizu, zbog čega izuzetnu važnost u biznisu ima učenje o kriznom menadžmentu.\nBez poznavanja ovih 9 pravila bolje ne idite na intervju za posao\nZašto vas poslodavci ne primećuju? 6 zlatnih pravila za skretanje pažnje poslodavca na sebe\nZbog ova 3 razloga već danas treba da pokrenete sopstveni biznis\nKoje biznis lekcije možemo naučiti od Dejana Savića?\nBusinessAcademy LINK group - jedini Registered Training Centre za IQN (BIMS UK) qualifications u Srbiji\nBusinessAcademy je premašila sva moja očekivanja!


Optužnice protiv tri žene sa Kosova zbog pridruživanja Islamskoj državi i Al-Nusri - Društvo - Dnevni list Danas\nPočetna » Društvo » Optužnice protiv tri žene sa Kosova zbog pridruživanja Islamskoj državi i Al-Nusri\nSpecijalno tužilaštvo Kosova podiglo je danas optužnice protiv tri žene osumnjičene za učešće u ratu u Siriji u okviru terorističkih grupa Islamska država i Al-Nusra.\n1Piše: Beta 25. novembra 2019. 23.46\nKako je saopšteno iz Tužilaštva, optužena je S.S. zbog sumnje da je maja 2014., kao maloletna osoba, zajedno sa sada pokojnim suprugom G.Dž. iz Prištine otputovala za Istanbul i odatle u Siriju kako bi se pridružili teroristima Islamske države i Al-Nusre koje su delovale u Siriji i Iraku.\nOna je, po navodima optužnice, ostala u Siriji do aprila 2019. godine kada je vraćena na Kosovo, preneo je portal Kossev.\nZa organizovanje i učešće u terorističkoj grupi optužena je i L.L. koja je još 2013. godine sa Kosova otišla u Tursku, a odatle u Siriju kako bi se pridružila Islamskoj državi i Al-Nusri.\nOptužnica je podignuta i protiv M.M. zbog „udruživanja ili učestvovanja u stranoj vojsci ili policiji, u stranim paravojnim ili parapolicijskim formacijama, u organizovanim grupama ili pojedinačno van teritorije Kosova“.\nOna je osumnjičena da se jula 2015. zajedno sa sada pokojnim suprugom i sinom starim godinu i po dana, svesno uputila preko prelaza Đeneral Janković i završila u konfliktnoj zoni u Siriji, sa ciljem da se pridruži Islamskoj državi i da deluje u Siriji i Iraku, gde je boravila do povratka na Kosovo aprila 2019. godine.\nAl Nustra, Islamska država, Kosovo, Optužnica\nAl Kaida na steroidima\n26. novembra 2019. u 03.46\nSto kaze ona izreka: „Svaka ptica svome jatu leti“!


Bronzani Effie za kompaniju Bambi | CityMagazine\nKampanja „Čik prestani da se zabavljaš“ osvojila je bronzanu nagradu na „Effie Awards“ festivalu, u kategoriji prehrambena industrija, grickalice i dezerti. Kampanju za „Plazma Mini-Mini“ kompanija „Bambi“ kreirala je u saradnji sa agencijom „McCann Beograd“.\n„Velika je čast da u prvoj godini Effie nagrada, jedna pripadne i Plazma brendu. Ova nagrada je potvrda kako jaki kreativni koncepti i inovativna komunikacija podmlađuju brend i otvaraju vrata mlađoj ciljnoj grupi – tinejdžerima.“ istakla je Aleksandra Savić, Senior Brend Menadžerka.\nHeineken specijalna serija muzičkih pakovanja po prvi put u Srbiji bambi · effie awards · nagrada · plazma · srbija


PROTEST POVODOM DANA RADA - Radnici da budu jedinstveni i solidarni | Trebinje Live\nPROTEST POVODOM DANA RADA - Radnici da budu jedinstveni i solidarni\nUčesnici mirne protestne šetnje u Banjaluci, u organizaciji Saveza sindikata Republike Srpske, pozvali su sve radnike u Srpskoj na jedinstvo i solidarnost, sa porukom da se probude i vrate svoja prava i dostojanstvo, i zatražili dosljednu primjenu zakona i drugih propisa.\nU prvomajskom proglasu, koji je pročitao član Generalnog vijeća Saveza sindikata Republike Srpske Njegoš Samardžija, radnici traže da konačno bude zaključen opšti kolektivni ugovor, da se pristupi zaključivanju posebnih kolektivnih ugovora i da se povećaju plate.\nOni traže veću socijalnu pravdu, političku i ekonomsku stabilnost i smanjenje sve većeg jaza između "šačice bogatih i velikog broja siromašnih".\n"Tražimo od poslodavaca, Vlade i kontrolnih organa da zarađene plate radnicima budu redovno isplaćivane, a doprinosi redovno uplaćivani, da javno, imenom i prezimenom, objave listu poslodavaca koji ne isplaćuju redovno platu i ne uplaćuju redovno doprinose", poručuje se u proglasu.\nRadnici traže da u potpunosti bude realizovan program socijalnog zbrinjavanja svih radnika koji su u procesu privatizacije i stečaja preduzeća ostali bez posla, te da bude povećana visina i dužina trajanja naknada za vrijeme nezaposlenosti.\nOni traže da budu doneseni zakon o sprečavanju zlostavljanja na radnom mjestu, zakon o zdravstvenoj zaštiti i zakon o zdravstvenom osiguranju.\nU prvomajskom proglasu, koji sadrži zahtjeve socijalnim partnerima, navedeno je da su se sve negativne posljedice tranzicije i loših politika, koje su se od rata do danas vodile na ovim prostorima, sručile na "nejaka i kriva radnička leđa".\n"Te loše politike doprinijele su da je Republika Srpska ostala bez znatnog prirodnog bogatstva koje je danas u vlasništvu pojedinaca, čija se imovina mjeri desetinama miliona KM, dok na drugoj strani radnici, stvaraoci materijalnih dobara, žive na ivici egzistencije, jer 165.000 radnika prima platu manju od prosječne, a 30.000 radnika prima najnižu platu i manje od toga", navedeno je u proglasu.\nU proglasu se dodaje da su "korupcija, kriminal i nepotizam najveće pošasti društva u kojem, nažalost, veliki broj mladih školovanih ljudi ne vidi nikakvu perspektivu i svaki dan sve više ih odlazi".\nUčesnici protesta naveli su da se "Vlada, umjesto da rješava nagomilane probleme, opredijelila za bolne reforme, konkretnije Reformsku agendu, koja je značila obavezno usvajanje novog Zakona o radu, koji je donesen mimo saglasnosti radnika i sindikata i smanjio je stečena radnička prava".\n"Uvijek smo tvrdili i od tog stava nećemo odustati - MMF i Svjetska banka nisu prijatelji radnika u Republici Srpskoj. Riječ je o modernim porobljivačima i diktatorima koji bezobrazno skupo prodaju svoj novac i diktiraju sprovođenje bolnih reformi, koje su na štetu radnika i protiv čovjeka", ističe se u proglasu.\nUčesnici mirne protestne šetnje traže da se Vlada, kao socijalni partner i najveći poslodavac u Republici Srpskoj, aktivno uključi u socijalni dijalog i učestvuje u pregovaranju, a ne da se ponaša, kako kažu, kao arbitar.\n"Na kraju, tražimo dosljednu primjenu donesenih zakona i drugih propisa da bi konačno bili stvoreni uslovi za funkcionisanje pravne države", poručuju učesnici mirne protestne šetnje u Banjaluci.\nPredsjednik Saveza sindikata Republike Srpske Ranka Mišić rekla je Srni da je u protestnoj šetnji u Banjaluci učestvovalo oko 1.500 radnika, te izrazila zadovoljstvo zbog načina na koji je skup protekao jer su radnici došli da se čuje njihov glas.\nMišićeva je ocijenila da je izražavanje nezadovoljstva mirnom protestnom šetnjom najnormalnija stvar.\n"Raditi na buđenju svijesti i važnosti sindikalnog aktivizma permanentan je zadatak sindikata, iako to nije jednostavno", poručila je Mišićeva.\nSavez sindikata Republike Srpske organizovao je danas u Banjaluci mirnu protestnu šetnju radnika sindikalaca, koji na ovaj način žele da obilježe Međunarodni praznik rada.\nProtestna šetnja protekla je mirno, bez incidenata. Skup su obezbjeđivali pripadnici policije Republike Srpske i redari Saveza sindikata.\nNakon što je pročitan proglas, sindikalci su nastavili druženje uz pasulj, kojim su željeli da pošalju poruku "opasuljite se".\nZa vrijeme šetnje za saobraćaj je bila zatvorena glavna banjalučka Ulica kralja Petra Prvog Karađorđevića.


Aston Martin želi da konkuriše Ferrariju i Lamborghiniji\nAston Martin do 2021. planira da na tržište lansira sportski automobil sa centralno smještenim motorom koji bi bio konkurencija Ferrarijevom 488 GTB, Lamborghinijevom Huracanu, odnosno McLarenovom 720S, odnosno, ako neki od njih do tada bude zamijenjen, njihovim nasljednicima.\nS ovim modelom u Astonu žele da prošire svoju standardnu ponudu čiju osnovu danas čine GT modeli sa naprijed smeštenim motorom i da dodatno ojačaju svoj sportski imidž. Takođe, Aston Martin u skoroj budućnosti namjerava da se uključi u F1 pa bi marketinško vezivanje ovog automobila uz taj program trebalo da ima i pozitivne efekte.\nSlično je i sa modelom Valkyrie, odnosno u Astonu ovaj superautomobil takođe vide kao odličan marketinški potez u sklopu projekta kome su konačni cilj mainstream sportski modeli koji će konkurisati Ferrariju, Lamborghiniju i McLarenu.\nPoslednji put izmenjenosreda, 10 januar 2018 18:36\nViše iz ove kategorije « Audi S6 Quattro protiv Lade Nive Rus ukrao oklopni transporter pa sa njim uletio u market »


Vršilac dužnosti šefa EULEX-a na sastanku sa zamenicom izvršnog direktora Agencije za besplatnu pravnu pomoć - Više od Multimedije ... - EULEX - European Union Rule of Law Mission in Kosovo\nViše od Multimedije ...\nVršilac dužnosti šefa EULEX-a na sastanku sa zamenicom izvršnog direktora Agencije za besplatnu pravnu pomoć\n05. decembar 2019. god.\nVršilac dužnosti šefa EULEX-a, Cezary Luba sastao se 4. decembra sa zamenicom izvršnog direktora Agencije za besplatnu pravnu pomoć, Anita Kalanderi, koja je predstavila rad agencije na pružanju besplatne pravne pomoći građanima širom Kosova...\nGospođa Kalanderi je informisala g. Luba da Agencija za besplatnu pravnu pomoć, koju je osnovala Skupština Kosova, pruža pravnu pomoć onima koji nemaju dovoljno finansijskih sredstava da obezbede ravnopravan pristup pravosuđu, i izrazila zainteresovanost Agencije za saradnju sa EULEX-om.\nVršilac dužnosti šefa EULEX-a naglasio je da je rad Agencije za besplatnu pravnu pomoć od ključnog značaja za efikasnu vladavinu prava na Kosovu, jer je ravnopravni pristup pravosuđu predstavlja osnovno načelo funkcionisanja demokratskog sistema. On je takođe napomenuo da je EULEX spreman da istraži mogućnosti za pružanje podrške Agenciji.


- Plodotvorna saradnja koju Vojvodina ima u okviru Evroregije DKMT (Duvan-Kriš-Moriš-Tisa) sa svojim komšijama traje preko 15 godina, a ono što želim da naglasim je da smo u poslednjih 10 godina realizovali projekte od preko 3 miliona evra, što smatram da je veliki uspeh, jer smo to pokazali i u programima prekogranične saradnje koja ne bi bila na tom nivou da nije bilo okvira DKMT – naglasio je sekretar Branislav Bugarski. Nakon usvajanja dnevnog reda, prezentaciju „HUSRB Railway” projekta je predstavio zamenik pokrajinskog sekretara za privredu, zapošljavanje i ravnopravnost polova Balint Juhas, gde je rečeno da je projekat od izuzetnog značaja za ovaj region, jer obuhvata županije Čongrad, Bač-Kiškun i pokrajinu Vojvodinu. - Ovaj projekat je jedan od najvrednijih i najsloženijih, a partnerski sporazum je potpisan 2012. godine. Projekat je trajao 22 meseca i vrednosti je 1,7 miliona evra, a obezbediće veću mobilnost roba, usluga i ljudi. Do sada je urađena projektno-tehnička dokumentacija, a sada bi trebalo pristupiti izgradnju prekogranične železničke pruge. Cilj nam je da putem ovog projekta obezbedimo ekonomsku konkurentnost ovog regiona – istakao je Balint Juhas. Prezentaciju projekta „Across the Tisa” je održala direktorka Neprofitnog javnog društva DOO DKMT Ester Čokaši, a po njenim rečima do ovog projekta je došlo, jer je shvaćeno da nisu iskorišćeni potencijali na rekama u regionu, jer nisu postojali rečni pogranični prelazi. - DKMT je hteo da poboljša komunikaciju između carinskih organa u Evroregiji DKMT, pa je ova studija imala za cilj, između ostalog, da obezbedi bolju komunikaciju između njih zbog čega smo organizovali časove srpskog i mađarskog jezika, za srpske službenike i mađarske službenike na graničnim prelazima. Ono što je najzačajnije je da smo razradili planove za izgradnju rečnih pristaništa u Apatinu, Baji i Segedinu – ocenila je Ester Čokaši. Očekivani rezultati projekta „Across the Tisa“ su tri rečna pogranična prelaza, porast saobraćaja, protoka ljudi i robe, bolje korišćenje potencijala rečnog turizma, kao i jača saradnja Mađarske i Srbije između pograničnih organa vlasti. Pokrajinski sekretar Branislav Bugarski predstavio je Informaciju o IPA prekograničnom programu Rumunija Srbija 2014–2020, gde je najveći projekat izmuljavanje reke Begej. Kako je rečeno, rumunska strana je već uradila izmuljavanje korita Begeja, a potrebno je da se to uradi i sa ove strane granice, što je strateški prioritet za finansijski period 2014-2020. za šta se očekuju sredstva iz novog finansijskog IPA prekograničnog programa. Očekuje se da za ovaj projekat bude povučeno 75 miliona evra. - Sa rumunskim županijama imamo izvanrednu saradnju i projekte, i za sledeću godinu smo se odlučili za nekoliko prioriteta, a to je promovisanje zapošljavanja i usluga za inkuzivni rast sa raspoređenih oko 18 miliona evra, a drugi prioritet je zaštita životne sredine sa sumom od oko 18 miliona evra. Treći prioritet je održiva mobilnost i pristupačnost, jer želimo da razvijamo sve vrste transporta i da omogućimo bolju konkurentnost. Četvrti prioritet je razvoj održivog turizma, preko razvoja biciklističke rute duž reke Begej. Uz značajne napore uspeli smo da otvorimo tri granična prelaza sa Rumunijom u severnom i srednjem Banatu, koja su od velikog značaja za građane u pograničnim mestima – istakao je Bugarski. Informaciju o Dunavskom transnacionalnom programu 2014–2020 prezentovao predstavnik Kancelarije za evropske integracije Republike Srbije, dok je o mogućnostima promocije postojećih tematskih turističkih ruta na nivou DKMT govorio Fran Mikuličić, predstavnik Regionalne razvojne agencije Bačka, i predstavio projekat „DMC Dunav“ u kom učestvuje 9 vojvođanskih opština. Zasedanju skupštine su prisustvovali predstavnici konzulata Mađarkse i Rumunije i Sanda Šimić, pomoćnik direktora u Kancelariji za evropske integracije Republike Srbije.


Bolji uslovi za sretno djetinjstvo: Obnovljeno Dječije obdanište u Bosanskoj Krupi - Općina Bosanska Krupa\nTim povodom, u vrtiću kako ga obično zovu djeca i roditelji, je upriličena prigodna svečanost na kojoj su bili prisutni svi oni koji su pomogli realizaciju navedenih aktivnosti. To su načelnik Općine Bosanska Krupa Armin Halitović, ministrica za građenje, prostorno uređenje i zaštitu okoliša Unsko-sanskog kantona Sinha Kurbegović, predstavnici UNDP-a Siniša Rodić i Dino Kabiljagić, te koordinator LOD projekta Vahidin Ogrešević.\nSvim prisutnima nakon nastupa mališana obratila se direktorica Dječijeg obdaništa Almira Šertović, zahvalila se onima koji su pomogli u osiguravanju toplog i sigurnog prostora za 110 najmlađih Krupljana, te prezentovala sve ono što je u protekla četiri mjeseca urađeno.\nUkupna vrijednost projekta kojima je obnovljena JU „Dječije obdanište i dom učenika“ u Bosanskoj Krupi je 212.505 KM, od čega je 73.505 KM finansirano sredstvima EU putem LOD projekta UNDP-a. Trideset posto sredstava za ovaj projekt obezbijedila je Općina Bosanska Krupa. Vrijednost GED projekta koji su proveli Fond za zaštitu okoliša FBiH i UNDP iznosi 112.000 KM, od čega je 20.000 KM obezbijedilo Ministarstvo za građenje, prostorno uređenje i zaštitu okoliša USK, a 7.000 KM Općina Bosanska Krupa.\nProjekt „Zeleni ekonomski razvoj“ provodi UNDP u bliskoj saradnji sa Fondom za zaštitu okoliša FBiH, sa ciljem institucionalizacije aktivnosti upravljanja energijom unutar zgrada javnog sektora u BiH, jačanja kapaciteta Fonda i lokalnih institucija, stvaranja ambijenta povoljnog za ulaganje u energetsku efikasnost, kao i jačanje finansijskih mehanizama. Kroz prve dvije godine saradnje Fonda za zaštitu okoliša FBiH i UNDP-a uloženo je 4,3 miliona BAM.\nJačanje lokalne demokratije (LOD IV) je projekt koji provodi UNDP, a finansira Evropska unija iz sredstava Instrumenta za pretpristupnu pomoć (IPA) u iznosu od 2 miliona eura. Projekt LOD u svojoj četvrtoj fazi nastavlja jačanje lokalnih demokratskih procesa kroz unapređenje saradnje između civilnog sektora i lokalnih vlasti. Lokalni partneri na LOD projektu u Bosanskoj Krupi su PLOD Centar Bihać i EKUS Bihać.


Počinje izmještanje migranata, mještani se pobunili - antimigrant.ba\nČim ovo prođe, okupit ćemo se i idemo direkt pred kamp, rekao je Đorđe Radanović, predsjednik Odbora za zaštitu prava Srba u Federaciji BiH.\nMigranti koji borave na ulicama u Bihaću i napuštenim objektima već u petak bi trebali biti premješteni u novoformirani kamp Lipa, napravljen između Bihaća i Bosanskog Petrovca, ali odmah nakon što prestane vanredno stanje zbog koronavirusa, Srbi će organizirati proteste i tražiti izmještanje migranata s tog područjaa.\n– Vlasti u Federaciji dan ili dva nakon što je proglašena pandemija, otpočele su gradnju kampa jer su znale da im u normalnim okolnostima to nikad ne bi prošlo. Šta da radimo sada, da idemo gore i protestujemo – ne možemo jer je zabranjeno okupljanje, ali čim ovo prođe, okupit ćemo se i idemo direkt pred kamp – rekao je Đorđe Radanović, predsjednik Odbora za zaštitu prava Srba u Federaciji BiH.\nOn naglašava da je parcela na kojoj je napravljen kamp sa svih strana okružena srpskom zemljom, da nema ucrtanog puta i da je do tog kampa nemoguće doći a da se ne prijeđe preko nečije privatne zemlje. Također, naglasio je da se novoformirani migrantski kamp u selu Lipa nalazi samo 100 metara od crkve te da su Srbi iz tog kraja ogorčeni i prestrašeni.\nDa će se već u petak početi s prebacivanjem migranata iz Bihaća i okolice u kamp Lipa, potvrdio je i Šuhret Fazlić, gradonačelnik Bihaća, koji je nedavno naglasio da je do toga trebalo doći i prije, ali da je radove usporilo to što kamp mora ispunjavati sve kriterije međunarodnih organizacija koje se brinu o migrantima.\nOn je rekao i da su procjene da u Bihaću ima oko 1.500 migranata koji borave na otvorenom ili u napuštenim objektima te da će sve aktivnosti u vezi s održavanjem kampa i brige za migrante biti finansirane iz međunarodnih sredstava. O samom kampu brinut će se Međunarodna organizacija za migracije.\nRadončić i Szijjarto: Ilegalne migracije treba zaustaviti, Mađarska će pomoći


Tag / Fudbalski šampionat Nemačke / Vesti online\nĐurđić: Reprizirati prošlosezonski uspeh\nFudbaler Augzburga Nikola Đurđić je rekao da je cilj njegove ekipe u Bundesligi da što ranije obezbedi opstanak u ligi.\nBaraž za Bundesligu: Bez golova u Hamburgu\nFudbaleri Hamburga i Grojter Firta su odigrali nerešeno bez golova u prvoj utakmici doigravanja za ulazak u Bundesligu.\nOvako se voli klub: Ispali iz lige, a navijači pevaju kao da su osvojili titulu!\nCele sezone na dnu tabele, a na kraju kao da su osvojili tutulu! Igrači Ajntrahta iz Braunšvajga nisu mogli očima da veruju šta se dešava po okončanju poslednjeg meča Bundeslige iz koje su...\nSudija izbacio maskotu Hofenhajma\nSmešna situacija na Virsol Rajn-Nekar Areni, prenosi "Mocart sport".\nSudija, nije penal! Vratite im loptu\nKo kaže da je fer-plej umro? Barem u Nemačkoj, tačnije u Bundesligi nije, o čemu svedoči i večerašnji potez Arona Hanta, napadača Verdera, koji je posle dosuđenog penala za svoj tim prišao...\nRaspad sistema u Hamburgu!\nPosle osmog uzastopnog poraza u Bundesligi situacija u nekadašnjem prvaku Evrope je više nego alarmantna, prenosi "Mocart sport".\nKlop: Jojić je odličan fudbaler, ali je imao i sreće kod gola\nPogledajte: Miloš Jojić - specijalista za debije!\nPogledajte: Debitant Miloš Jojić pogodio gol posle 17 sekundi!\nNovi vezista Dortmunda postao rezervista koji je postigao najbrži gol u 50 godina dugoj istoriji, prenosi "Mocart sport".\nAlkantara: Morao sam da promenim stil igre u Bajernu\nFudbaler Bajerna iz Minhena Tijago Alkantara je rekao da se igra šampiona Bundeslige razlikuje od načina igre Barselone i da je i on morao da menja svoj stil po dolasku u Nemačku.\nBundesliga devet godina u rekordnom profitu\nNemačka fudbalska Bundesliga je objavila da je zabeležila rekordan profit od 383 i po miliona evra za prošlu sezonu.\nBorusijo, srećan rođendan!\nPogledajte kako su navijači kluba iz Dortmunda proslavili 104 godine postojanja.


Ivan Vejvoda, ekspert Instituta za društvene nauke, Beč\nIvan Vejvoda, ugledan poznavalac prilika na Zapadnom Balkanu ističe da je region izložen uticaju više zemalja, uključujući Rusije:\n"“Rusija na različitim mestima, i to ne samo na Balkanu, nego i u Evropi pokušava da pokaže slabost, pre svega Evropske Unije, i njenu nesposobnost da kada je reč o Zapadnom Balkanu, integriše ove države. Slabljenje i usporavanje procesa proširenja Evropske unije na Zapadni Balkan otvara prostor za zemlje poput Rusije, i ne samo njih nego na različite načine i za Kinu i za Tursku, pa i za Arapske Emirate - prostor da imaju određene političke i ekonomske, rekao bih i religijske aktivnosti."\nVejvoda se stoga zalaže za dinamičniji proces evropske integracije Zapadnog Balkana:\n„Mislim da svi ti akteri takozvani treći akteri u regionu, znaju gde region Zapadnog Balkana pripada – on je poslednji neintegrisani deo jezgra evropske geografije. I zato bi bilo dobro da se pojačaju aktivnosti proširenja i pridruživanje ovih zemalja, otvaranje poglavlja za pregovore na brži način i uključivanja država još i pre nego članstva u razne aktivnosti Evropske unije nego što je to do sada bila činjenica. Samim tim (Evropa) može da odagna ulogu, na primer jedne Rusije.“\n„Ono gde Rusija naravno ima u evropskim državama uticaja je kroz svoju energetsku politiku, i (na osnovu) činjenice da je Evropa za trećinu svojih energetskih izvora zavisna od Rusije, a mi u Srbiji smo stopostotno zavisni od ruskog gasa.“\nOsvrćući se na političke razmirice između Srbije i Crne Gore, za koje neki eksperti tvrde da ih potpiruje Rusija. Za prethodne i najnoviji incident u vezi obeležavanja prisajedinjenja Crne Gore i Srbije 1918, Vejvoda kaže:\n„Mislim da je to prolazno jer su zajednički interesi oni koji preovlađuju... različiti ljudi vide na različite načine to ujedinjenje Kraljevine Srba, Hrvata i Slovenaca. Mislim da je to najbolje prepustiti istoričarima, kao u svim takvim slučajevima i da te rasprave vode, a ne na političkom nivou.“


NEMAČKI NOVINAR U SKOPSKOM HOTELU\n2008-03-03 HAG/DEN HAAG\nBranislav Dimitrov, svjedok odbrane Ljubeta Boškoskog\nNemački novinar Franc Jozef Huč/Franz Josef Hutsch je u junu prošle godine, svedočeći u dokaznom postupku optužbe, tvrdio da je 12. avgusta 2001. godine video ulazak policijskih jedinica u Ljuboten, leševe ubijenih meštana i premlaćivanje tridesetak makedonskih Albanaca na jednom policijskom punktu. Za te zločine se terete bivši ministar makedonske policije Ljube Boškoski i Johan Tarčulovski, komandant policijskih rezervista koji su, po optužnici, bili angažovani u napadu.\nHuč je, između ostalog, tvrdio i da je tog 12. avgusta 2001. odseo u hotelu Dal Met Fu u Skoplju, i da je u njemu ostao narednih nedelju dana. Takođe je tvrdio da je 12. avgusta uveče, u hotelskom restoranu, video ministra Boškoskog. Da bi osporili tvrdnje nemačkog novinara, branioci su na klupu za svedoke pozvali direktora pomenutog hotela, Branislava Dimitrova. U pisanoj izjavi datoj braniocima, Dimitrov je naveo da je Huč došao u hotel tek 22. avgusta 2001. i zadržao se u njemu do kraja meseca.\nZajedno sa izjavom svedoka u dokaze je uvedena i "Knjiga stranih gostiju" u kojoj su zabeleženi Hučovi podaci, kao i računi koji potvrđuju da je platio boravak u hotelu za period od 22. do 31. avgusta. Dimitrov je rekao da se podaci stranih gostiju proveravaju u policiji kao i da se boravak stranih gostiju svakodnevno iznova evidentira.\nBranislav Dimitrov je poslednji svedok odbrane Ljubeta Boškoskog. Prethodno je završeno ispitivanje Đoka Popovskog, pomoćnika ministra policije za finansije i logistiku koji je u unakrsnom ispitivanju potvrdio da su neki od rezervista koji su od makedonskog MUP dobijali naknadu, imali krivične dosijee. Imena rezervista su navedena na spisku od 40 osoba koji je odbrana Boškoskog dala svedoku kako bi proverio da li su te osobe zaista bile u rezervnom sastavu. Svedok kaže da niko od njih nije primao platu u MUP a da su neki dobijali naknadu kao pripadnici rezervnog sastava.


Vlada Kanade: Odluke Ustavnog suda Bosne i Hercegovine su konačne i obavezujuće – BHDINFODESK\nVlada Kanade: Odluke Ustavnog suda Bosne i Hercegovine su konačne i obavezujuće\nby Editor 06/01/2020 0231\nVlada Kanade: Odluke Ustavnog suda Bosne i Hercegovine su konačne i obavezujuće – Dan entiteta Republike Srpske ne može biti 9. januar\nPovodom kršenja odluke Ustavnog suda BiH, od strane Republike Srbije i entiteta RS, koji je odlučio da je 9. januar – Dan entiteta RS neustavan, Institut za istraživanje genocida, Kanada se posebnim pismom obratio premijeru Kanade Justin Trudou. U pismu je između ostalog napisano:\n„Ustavni sud BiH je utvrdio da Zakon o praznicima entiteta RS nije u skladu sa Ustavom BiH, te da krši Međunarodnu konvenciju o ukidanju svih oblika rasne diskriminacije i Evropsku konvenciju za zaštitu ljudskih prava i osnovnih sloboda. Pompezno organizovanje 9. januara i prisustvo Vlade Srbije ništa dobro neće donijeti ni Srbiji ni entitetu ni srpskom narodu u cjelini. Najava Srbije o dolasku na proslavu 9. januara, simbolizira legitimaciju zločina genocida u BiH. ali i otvorenu podršku negiranju odluke Ustavnog suda BiH od strane aktuelnih vlasti u entitetu RS. Internacionalni ekspertni tima Instituta za istraživanje genocida Kanada vas poziva da odmah pošaljete poziv političkom establišmentu Republike Srbije i entieta RS za primjenu odluke Ustavnog suda BiH kojom je Dan entiteta RS proglašen neustavnim. Poručite jasno da entitet RS nikada neće biti srpska država na tlu međunarodno priznate države BiH, bez ozbira na insistiranje održavanja paradržavnih ceremonija poput ove devetog januara“.\nVlada Kanade traži od svih nivoa vlasti u BiH sprovođenje odluke Ustavnog suda koji je utvrdio da Zakon o praznicima entiteta RS nije u skladu sa Ustavom BiH i Međunarodnom konvencijom o ukidanju svih oblika rasne diskriminacije\nU odgovoru vlade Kanade potpisanog od ministra vanjskih poslova se između ostalog kaže:\nMolim vas budite sigurni da je Kanada čvrsto posvećena Općem okvirnom sporazuma za mir i za očuvanje teritorijalnog integriteta i suvereniteta BiH u skladu sa međunarodnim pravom. Kao članica Upravnog odbora Vijeća za implementaciju mira, Kanada podržava BiH u svom razvoju kao stabilnu, održivu, demokratsku multietničku državu, ohrabruje je da mirno sarađuje sa svojim susjedima i snažno podržava njen putu ka evroatlanskim integracijama. Svjesni smo diskriminirajuće odluke entiteta RS u vezi 9. januara uprkos odluci Ustavnog suda BiH koji je presudio proslavu 9. januara kao dana eniteta neustavnom. U kominikeu Upravnog odbora Vijeća za implementaciju mira Kanada i druge članice su još jednom čvrsto ponovile da su odluke Ustavnog suda BiH konačne i obavezujuće i zatražile od svih nivoa vlasti u BiH obavezno sprovođenje odluke Ustavnog suda“.\n9. januarVlada Kanade\nBijeli golub ponovo (ne) leti 43/ 205: „U TEBI GORI PLAMEN, ALI GA DRINA GASI…“\nOkupljanje igrača 2003. godište: U Zenicu dolaze bh. talenti iz domovine i dijaspore\nAP: Bosanski Srbin pogrešno nazvao srebrenički masakr “mitom”\nEditor 19/09/2020 20/09/2020\nKLASIČNO ROBLJE 21. VIJEKA : DUBIČANI NA POSAVSKOM KORIDORU\nUrednik BiH Info Desk 13/11/2017


Odlukom Vlade Srbije, omogućena je rekonstrukcija hotela "Staro zdanje" i "Šumadija" u Aranđelovcu, koji su privatizovani pre više od tri godine.\nSVAKA ČAST: Zaprosio devojku na apsolventskoj večeri (FOTO)(VIDEO)\nStudent Visoke tehnološke škole iz Aranđelovca Aleksandar Ostojić verio je svoju devojku Draganu Srbljanin na apsolventskoj večeri.\nPolicija uhvatila LOPOVA na licu mesta!\nEfikasnom akcijom policija sprečila KRAĐU!\nNe žele baš svi u Beograd: Devojka iz Aranđelovca otišla iz grada u selo\nUvek lepo sređena, uvek lepo obučena i uvek spremna da krene na posao – Dušanki nema ravne u selima oko Aranđelovca kada životinjama treba pomoć.\nKriminalna grupa maskirana i naoružana otimala od novca do cigareta i slatkiša\nPripadnici Ministarstva unutrašnjih poslova u Aranđelovcu, u saradnji sa Osnovnim javnim tužilaštvom, uhapsili su kriminalnu grupu, zbog sumnje da su izvršili krivična dela razbojništvo i teška krađa. Ova kriminalna grupa je iz Aranđelovca.\nDOLIJALI: Uhapšena kriminalna grupa koja je pljačkala prodavnice\nPripadnici Ministarstva unutrašnjih poslova u Aranđelovcu, u saradnji sa Osnovnim javnim tužilaštvom, sinoć su uhapsili kriminalnu grupu iz ovog mesta, zbog postojanja osnova sumnje da su izvršili krivična dela razbojništvo i teška krađa.\nUhapšen mladić zbog proizvodnje i prometa opojnih droga!\nPripadnici Ministarstva unutrašnjih poslova u Kragujevcu su u saradnji sa Višim javnim tužilaštvom uhapsili A. G. (35) iz Aranđelovca.\nEPILOG SLUČAJA O KOM JE BRUJALA CELA ŠUMADIJA\nOvo je epilog slučaja o kom je brujala cela Šumadija.\nPolicija u Aranđelovcu uhapsila je D. M. (30) i A. P. (36) iz Kragujevca i odredila im je meru zadržavanja u trajanju do 48 sati zbog sumnje da su izvršili krivično delo-razbojnička krađa.


Učesnici festivala “Prvi kadar” iz Brazila, SAD, Srbije posjetili pećinu Orlovača i Ravnu planinu – Novosti Plus\nDešavanja Film Kreativno Kultura Poslednje vijesti TURIZAM\nUčesnici Međunarodnog filmskog festivala “Prvi kadar” iz Brazila, SAD, Srbije i drugih zemalja posjetili su danas pećinu Orlovača i ski-centar “Ravna planina”, gdje su upoznati sa turističkim potencijalima Istočnog Sarajeva. Umjetnički direktor “Prvog kadra” Aleksandra Mitrić Štifanić rekla je Srni da učesnici festivala uživali u vožnji gondolom i predjelima koje nemaju u svojoj zemlji.\nOna je dodala da je njihova posjeta značajna, jer bi mogla da ih podstakne da kasnije dolaze kao turisti, a ne samo kao gosti festivala.\nŠtifanićeva je rekla da će večeras na zatvaranju festivala Gran pri po prvi put biti dodjeljen gostu koji je stigao iz SAD.\nViši stručni saradnik u Ministarstvu prosvjete i kulture Republike Srpske Dobrinka Maksimović rekla je da je današnja ekskurzija dio programa festivala kako bi gosti vidjeli turističke potencijale i prirodne ljepote ovog područja.\n“Festival `Prvi kadar` koji se organizuje u Istočnom Sarajevu ima veliku ulogu u razvoju turizma u Republici Srpskoj”, naglasila je Maksimovićeva.\nUčesnik festivala Artur Balder iz Njujorka istakao je da je fasciniran prirodnim ljepotama. On dodaje da je njegov dokumentarni film “Ogledalo Amerike” dio programa festivala i da je nominovan za nagradu Oskar.\nNa zatvaranju festivala u Istočnom Sarajevu biće prikazan igrani film “Pijavice” reditelja Dragana Marinkovića. Ovaj film premijerno je prikazan u Republici Srpskoj 11. novembra u Zvorniku, kada je svečano i otvoren 13. Međunarodni filmski festival “Prvi kadar”.\nPokrovitelj ovog festivala je Ministarstvo prosvjete i kulture Srpske, a podržali su ga grad Zvornik, opštine Istočna Ilidža i Istočno Novo Sarajevo i Adiko banka.\nMedijski pokrovitelji su RTRS i Novinska agencija Republike Srpske SRNA.\n← OTVOREN FESTIVAL STUDENTSKIH POZORIŠTA “KESTENBURG”\nHOROSKOP – Ponedjeljak 18. novembar →


Kim Kardašijan i Kanje Vest: Na meti optužbi zbog neizmirenih dugova – Hello! magazin DEV\nKim Kardašijan i Kanje Vest: Na meti optužbi zbog neizmirenih dugova\nKim Kardašijan i njen suprug Kanje Vest rezervisali su vilu za medeni mesec u Irskoj, čije su rentiranje od 16.000 dolara odbili da plate. Najpoznatija starleta na svetu i uspešni reper naprasno su odlučili da otkažu boravak u vili i zabave se u hotelu, a vlasniku imanja Zamak Oliver nisu hteli da izmire troškove priprema njihovog boravka.\n– Naručili su cveće, hranu, najskuplji šampanjac, mirisne sveće, ali starleti Kim Kardašijan i njenom suprugu Kanjeu Vestu ništa nije bilo po volji. Iako su dvorac rezervisali nedeljama unapred, odbili su da provedu medeni mesec na ovom velelepnom imanju. Ostao je dug od 16.000 dolara koji su odbili da plate – kaže izvor blizak organizaciji njihovog svadbenog putovanja.\nKim Kardašijan i Kanje Vest venčali su se pre dva meseca u Kaliforniji. Nakon venčanja pripremili su svadbeno slavlje za dvesta zvanica, među kojima su bili članovi porodice i prijatelji. Prvo su ih ugostili u Parizu, a sutradan su slavili u Firenci. Njihova ćerka Nort Vest proslavila je pre nekoliko nedelja prvi rođendan, a njeni slavni roditelji poklonili su joj ni manje ni više nego dijamante, koji vrede mnogo više od duga koji su za sobom ostavili u Irskoj.\nKim Kardašijan podelila neodoljivu fotografiju svoje naslednice Nort\nKanje Vest: Otkriveni detalji kontroverzne zdravice sa majskog venčanja\nKim Kardašijan i Kanje Vest ne kriju da su u vezi


Nemačke kompanije zapošljavaju 45.000 ljudi u Srbiji, a ovo su potencijalni NOVI INVESTITORI\nFoto: rts.rs / RAS Srbija\n- To je ključni uslov jer niko ne želi da investira, ako ta investicija nije sigurna. Politička stabilnost jedna od najbitnijih parametara - kaže Predojević.\nSrbija je na odličnom putu, jer je za cilj postavila članstvo u Evropskoj uniji, a što su sličniji uslovi sa pravnom regulativom EU to se lakše privrednici odlučuju za ivestiranje u našu zemlju, smatra Predojeviuć.\nNemačke firme u Srbiji zapošljavaju 45.000 ljudi\n- Ne može biti bolji signal za investitore od susreta koje je imao Vučić sa liderima iz Berlina, Moskve i setskih drugih metropola - objašnjava potpredsednik nemačko-srpske privredne komore.\n- Reč je o kompaniji iz automobilske industrije, a ta industrija je izuzetno jaka u Nemačkoj. Dolazak CTF je veliki kompliment za Srbiju jer ta kompanija ima prihode veće od pojedinih zemalja u regionu i svetu - rekao je Bojan Predojević.\nNIS najtraženiji na domaćem tržištu akcija\nVelikih 15 kompanija iz Francuske u poseti Srbiji, u fokusu softveri, infrastruktura...\nOve kompanije pre 20 godina nisu ušle na listu “Fortune 500”, a danas su u prvih 10\nJagodina: Za fabriku aviona 1,14 hektara bez naknade, posao za 50 ljudi\nGradsko veće Jagodine odlučilo je da se firmi DOO "Aero-East-Europe" za proizvodnju lakih aviona dodeli plac površine 1,14 hektara za izgradnju nove fabrike.\n"Srbija mora da obezbedi snabdevanje gasom, bez toga nema energetske bezbednosti"\nSrbija bi u narednim godinama morala da obezbedi nekoliko izvora snabdevanja gasom kako bi osigurala svoju energetsku bezbednost kao i da prilagodi strateška energetska dokumenta zemlje sa planovima zemalja u okruženju i EU, ocenjeno je na današnjem skupu "Energetske perspektive i Srbija".\nVlada Srbije danas je odobrila je odluku o povećanju plata budžetskim korisnicama, kao i jednokratnu pomoć od tri, odnosno pet hiljada dinara. Vlada je, takođe, naložila i da se iz budžeta izdvoji 550 miliona dinara za povezivanje staža zaposlenima u kraljevačkom Magnohromu i da se obezbede otpremnine za radnike te fabrike.\nBesplatna obuka za e-konsultante\nCentar za digitalnu transformaciju Privredne komore Srbije, u saradnji sa Nemačkom organizacijom za međunarodnu saradnju (GIZ) i Austrijskom privrednom komorom (WKO), uputio je javni poziv za obuku sertifikovanih konsultanata za digitalizaciju, na koji kandidati mogu da se prijave do 4. juna 2018.\nMAĐARSKA NUDI 50.000 RADNIH MESTA, ALI IMA CAKA Evo koje profesije su u pitanju i ko je PODOBAN\nMađarska bi mogla da poveća zapošljavanje stranaca kako bi se izborila sa nedostatkom radne snage, izjavio je ministar ekonomije, ali i dodao da će biti zaposlena "određena vrsta stranaca".\nInostrani turoperateri već najavljuju otkaze\nPoslovno udruženje hotelsko-ugostiteljske privrede, HORES, upozorilo je danas su inostrani turoperateri već počeli da najavljuju otkaze organizovanog dolaska gostiju zbog najavljnog povećanja PDV-a na hotelske usluge za 150 odsto.\nČak 3.572 ugovora o putovanju je raskinuto, a sva putovanja do oktobra su otkazana, zbog čega je danas podnet predlog za oduzimanje licence turističkoj agenciji "S.A.B.". Uz to, inspekcija je podnela i zahtev za pokretanje prekršajnog postupka, kaže za "Blic" pomoćnik ministra trgovine, turizma i telekomunikacija Vera Božić Trefalt.\nGUŽVA ZBOG PUKOVNIKA Kupci došli da vide stan ratnog veterana, ali su ostali PRAZNIH ŠAKA\n"Mene stvarno ne zanimaju ni samohrane majke, ni socijalni slučajevi", ovim rečima se jedan od dvojice potencijalnih kupaca stana pukovnika u penziji Božidara Milosavljevića (88), kome banka hoće da proda stan da bi namirila dug koji nema veze sa njim, obratio okupljenima na ulazu u zgradu na Vidikovcu. Međutim, građani koji su došli iz solidarnosti nisu dozvoli da prođu ni oni, ni pomoćnik javnog izvršitelja, koji je u prisustvu policije želeo da uđe u zgradu.


OSM Televizija - Atlantski savjet za "istorijsko zbližavanje" SAD i Srbije\nAtlantski savjet za "istorijsko zbližavanje" SAD i Srbije\nAtlantski savjet objavio je na svom sajtu izvještaj o novoj američkoj strategiji za Balkan pod nazivom "Balkan naprijed: Nova strategija SAD za region", u kojem je predloženo stalno američko vojno prisustvo u jugoistočnoj Evropi, zalaganje za "istorijsko zbližavanje" sa Srbijom i obnavljanje reputacije SAD kao istinskog posrednika.\nDanas će u Vašingtonu biti održana konferencija Atlantskog savjeta o zapadnom Balkanu, na kojoj će učestvovati i ministar spoljnih poslova Srbije Ivica Dačić i šefovi diplomatija regiona.\nPoslije sukoba tokom 90-ih, vjerovalo se da se zapadni Balkan nalazi na putu ka stabilnosti i da će obećanje o evroatlantskoj integraciji pomoći zemljama bivše Јugoslavije da prođu kroz bolne unutrašnje reforme i podstaknu region na tešnju saradnju, koja će pomoći u prevazilaženju rana iz ratova, navodi se u izvještaju Atlantskog savjeta.\nPrema njihovoj ocjeni, u regionu je postignut značajan napredak – Slovenija i Hrvatska su sada članice NATO i Evropske unije, a Albanija i Crna Gora su pristupile NATO.\nOhrabrene ovim uspjesima, angažovanje i evropskih država i SAD je smanjeno, uz opravdanje pasivnog vjerovanja u neizbježnost krajnje putanje regiona.\nIako region još želi da se pridruži Zapadu i njegovim institucijama, konačni ishod ne bi trebalo više uzimati zdravo za gotovo, ističe se u izvještaju o novoj američkoj strategiji za Balkan.\nSAD posebno mogu i treba da imaju ključnu ulogu u tome kako bi dale glas jasnoj, zajedničkoj viziji za region i koordinisale sa Evropskom unijom ponovno uspostavljanje jasnog puta ka zajedničkom transatlantskom cilju na političkom nivou, smatra Atlantski savjet.\nU izvještaju je navedeno nekoliko konkretnih koraka koje bi SAD trebalo da urade kako bi pomogle u stabilizaciji regiona.\nPod jedan, Atlantski savjet smatra da SAD treba da uspostave stalno prisustvo vojske u jugoistočnoj Evropi, čime bi pokazale konstantnu posvećenost postizanju bezbjednosti u regionu i omogućile sebi da dugoročno utiču na razvoj događaja.\nKamp Bondstil idealan je za to, stoji u izveštaju\nVojnici bi trebalo da pomognu i jačanju sposobnosti lokalnih vlasti u borbi protiv terorizma kroz obuku i razmejnu najboljih praksi, kao i pružanju pomoći u humanitarnim katastrofama, a to bi, takođe, trebalo da pošalje jasan signal regionu da su SAD posvećene sprečavanju nepromišljene revizije postojećih granica, što, kako tvrde, "podstiče ruski avanturizam".\nPod dva, predlaže se da SAD treba da pokušaju da "postignu istorijsko zbližavanje sa Srbijom. To nije strogo govoreći novi pristup, već neophodan snažniji pokušaj u kontekstu obnavljanja angažmana u regionu".\nBeograd može i treba da bude blizak partner i saveznik u regionu, ali to može da postane samo ako počne značajno da se distancira od Rusije, navodi Atlantski savjet.\nPod tri, SAD treba da povrate reputaciju istinskog posrednika, koji, između ostalog, treba da uloži dodatni napor da bi pripremio Atinu i Skoplje da u budućnosti postanu saveznici, i pridruže se EU u naporima da podstaknu da se razgovori Beograda i Prištine što prije okončaju.\nPod četiri, kako se navodi, treba obratiti pažnju na preduzetnike i mlade u regionu.\nNijedan od ovih poteza nema smisla bez obraćanja pažnje na dugoročne ekonomske perspektive regiona i mlade ljude, ističe se u izvještaju.\nNapominje se da SAD moraju ponovo da se angažuju sa svojim evropskim partnerima da stvore značajne ekonomske mogućnosti za ljude iz regiona od infrastrukturnih projekata, preko smanjenja ograničenja u regionalnoj trgovini, do podsticanja investiranja u digitalnoj sferi...\nEvropska unija jeste i ostaće glavni igrač na zapadnom Balkanu, sa daleko više resursa, alata, ljudskog kapitala i političke pažnje posvećene regionu od SAD, navodi Atlantski savjet i ističe da SAD treba da zadrže poseban autoritet, koji može da se iskoristi kako bi se unaprijedila bezbjednost regiona, kako nikada više ne bi postao izvoznik ozbiljnih problema, niti sukoba.\nSAD mogu da kanališu pozitivan strateški rezultat koji će otvoriti put još bezbjednijem i prosperitetnijem regionu, stoji u izvještaju Atlantskog savjeta.\nJoš iz iste kategorije: « Umjesto da sudi tzv. OVK međunarodni sud na Kosovu bi mogao suditi Srbima Lideri DF-a traže pomoć od Lavrova »


Evropska investiciona banka najavila prestanak finansiranja fosilnih goriva Evropska investiciona banka najavila prestanak finansiranja fosilnih goriva\nPlan je da 50% aktivnosti banke u narednom periodu bude usmereno na podršku projektima održivog razvoja\n22/01/2021 autorka: Jovana Stanković\n0 izvor: Climate Home News\nPredsednik Evropske investicione banke Verner Hojer poručio je da Evropa mora da shvati da je čeka budućnost bez fosilnih goriva, a da ova banka ima nameru da postane evropska klimatska banka koja će obezbediti sredstva za finansiranje održivih projekata.\nPosebnu pažnju izazvala je najava ograničavanja finansiranja projekata povezanih sa gasom koga mnogi vide kao tranziciono gorivo ka obnovljivim izvorima zbog manjih emisija gasova sa efektom staklene bašte.\n„Najblaže rečeno, sa gasom je završeno“, istakao je Verner Hojer prilikom predstavljanja izveštaja banke za prethodnu godinu.\nEvropska unija je postavila cilj da do 2050. dostigne neto nulte emisije, a očekuje se i ozvaničavanje i cilja da se emisije ugljen-dioksida do 2030. smanje za 55%. Ipak, pitanje gasa se i dalje nalazi u sivoj zoni, a Evropska komisija je naglasila da će zemljama čija industrija i dalje večinski počiva na uglju biti potrebna pomoć da pređu na obnovljive izvore energije.\nEvropska investiciona banka je u svom planu puta za klimu koji je objavljen 2020. istakla da planira da 50% svojih aktivnosti usmeri na podršku za održive projekte. U te svrhe otključano je hiljadu milijardi evra za zelene fondove do 2030. godine. Važno je istaći i da je u istom dokumentu navedeno i da će sve te aktivnosti biti u skladu sa Pariskim sporazumom.\nPrema klimatskoj mapi Evropske investicione banke, gas ima ograničenu podršku. Samo elektrane koje emituju manje od 250 grama ugljen-dioksida po kilovat-satu trenutno ispunjavaju uslove za podršku prema pravilima banke, koja namerava da sprovodi svoju politiku dekarbonizacije ukidanjem svih sredstava za finansiranje fosilnih goriva pre kraja godine.\nIpak, ovaj plan doživljava kritike, pre svega zato što je Evropska investiciona banka između 2013. i 2019. godine kompanijama sa velikim udelom uglja u proizvodnji električne i toplotne energije obezbedila 4,7 milijardi evra javnog novca Evropske unije.\nHojer objašnjava da je 2020. godina bila prekretnica, i da je pandemija koronavirusa ono što je pokrenulo napore Evropske investicione banke ka tome da postane evropska klimatska banka.


Tanjug 20. aprila 2021. 14:48\nĆIĆEVAC – Moravski koridor neće biti put kojim ljudi odlaze, nego onaj kojim se vraćaju, izjavio je danas u Ćićevcu ministar građevinarstva, saobraćaja i infrastrukture Tomislav Momirović nakon sastanka sa predsednicima opština i gradonačelnicima Ćićevca, Trstenika, Varvarina, Vrnjačke Banje, Čačka, Kruševca i Kraljeva.\nMinistar i čelnici lokalnih samouprava kroz koje prolazi trasa Moravskog koridora, spone između koridora 10 i 11, složili su se da je ovaj putni pravac od velikog značaja, jer predstavlja osnovu budućeg privrednig razvoja ovog kraja u kome živi pola miliona građana.\n“Ovo neće biti put kojim mladi ljudi odlaze, već put kojim se oni vraćaju u svoj rodni kraj, ovde žive, rade i planiraju svoju budućnost. Ovaj autoput je budućnost Srbije i prava pobeda politike predsednika Vučića. Ovde, na trasi ovog koridora će se prvo ostvariti naš uspeh na projektu Srbija 2025“, naglasio je ministar Momirović.\nNa sastanku je razmatrano i formiranje posebne stručne službe koja će se baviti komunikacijom sa izvođačima, lokalnim samoupravama i građanima i rešavanje problema koji će se pojaviti tokom izvođenja radova.\n“Ovaj put će otvoriti mogućnost za značajan rast plata u svim gradovima i opštinama na trasi i mislim da ćemo uspeti nešto o čemu niko nije sanjao. Zahvalan sam svim predstavnicima lokalnih samouprava, jer izgradnja velikih infrastrukturnih projekata uvek vuče sa sobom i određene probleme“, rekao je ministar Momirović.\nObjasnio je da trasa autoputa prolazi kroz brojna naselja, pa su na sastanku razmotrena pitanja prilaza putu i eksproprijacije imanja koja se nalaze na trasi.\nMomirović je naglasio da je američko – turski konzorcijum Behtel Enka u obavezi da do kraja marta 2024. završi ceo Moravski koridor.\nDirektor Koridora Srbije, Aleksandar Antić koji je prisustvovao sastanku, istakao je da je na prvoj deonici Moravskog koridora trenutno angažovan 751 radnik i 369 jedinica mehanizacije, a da se radovi odvijaju planiranim tempom.


Bezbedniji Chrome uz bezbednije dodatke | PC Press\nBezbedniji Chrome uz bezbednije dodatke\n14. juni 2018. 14. juni 2018. Marijana Pečić\nAko želite da instalirate Chrome dodatke, to jest ekstenzije, Google-ova Chrome veb prodavnica će uskoro biti jedino mesto za njihovo preuzimanje, objavila je kompanija na svom blogu. Naime, zabraniće instaliranje dodataka u pretraživač Chrome iz svih drugih izvora osim sa službene prodavnice, Chrome Web Store-a. Ekstenzije – softver koji vam omogućava da radite stvari poput blokiranja oglasa ili bolje upravljanje karticama – mogu biti korisne, ali ako se njihova distribucija radi bez kontrole onda mogu naneti i štetu. Nažalost, one takođe mogu da budu vrata za malvere koji vas špijuniraju ili rudare kriptovaluta, sa kojima se Chrome već obračunao, koji omogućavaju drugima da profitiraju od snage vašeg računara.\nGoogle-ov inicijalni plan za ekstenzije bio je da se ljudima omogući da ih preuzmu sa bilo kog mesta. Međutim, da bi pokušao da izbegne probleme, Google uklanja mogućnost pod nazivom „inline instalacija“ to jest instalacije sa spoljnih izvora, koja omogućava sajtovima da nude dugme za instalaciju, tako da ne morate da idete u Chrome veb prodavnicu da biste instalirali dodatak za Chrome. Tako da je u utorak započeo plan koji će se sprovoditi u tri faze kako bi Chrome prodavnica postala jedini način za dobijanje ekstenzija.\nPrvo, od utorka, nove ekstenzije ne mogu da se instaliraju „inline“, što znači da će svi novoizrađeni dodaci za Google Chrome morati da budu distribuirani isključivo putem Chrome Web Storea, i taj prelazni period će potrajati tri meseca.\nDrugo, inline instalacija će biti onemogućena u već postojećim dodacima od 12. septembra, što znači da će instalacije sa drugih mesta biti onemogućene i svi linkovi na drugim sajtovima će upućivati korisnike u Chrome Web Store.\nPoslednja faza: developeri ekstenzija će morati da ažuriraju svoje veb lokacije do početka decembra kako bi se oslobodili inline instalacionog koda. Sa Chrome-om 71, biće ukinut i API za spoljašnju (inline) instalaciju dodataka. Umesto linkova za instaliranje dodatka na drugim stranicama, developeri će morati da postave one koji vode na Web Store, a Google im omogućava i izradu personaliziranih „bedževa” koji će korisnike upućivati na službeni izvor dodataka.\nTagovi: Chrome, Chrome 71, Chrome Web Store, Dodaci, ekstenzije, Google, Google Chrome, Inline instalacija, kod, kriptovalute, malver, Rudari\n← AMD za još bolji Ryzen\nNorman prvi svetski AI psihopata →


Marković: Dovešću žirafu pred skupštinu Jagodinski zoološki vrt dobiće žirafu na poklon i ja ću žirafu dovesti ispred Skupštine Srbije da je pokažem, a pokazaću i otpremnicu odakle je stigla, rekao je juče novinarima u parlamentu, Dragan Marković Palma, jagodinski gradonačelnik, povodom nekih novih informacija koje su se pojavile u pojedinim medijima o nabavci ove životinje.\nJagodinski zoološki vrt može da kupi žirafu tek kada sazida smeštaj za ovu životinju, koji, prema elaboratu dostavljenom Vladi, košta oko 120.000 evra, saznaje "Blic". - Da bi žirafa stigla, neophodno je da se prvo sagradi štala ili smeštaj za životinju, koji, potom, mora da pregleda Evropsko udruženje zooloških vrtova. Tek posle njihove pozitivne ocene, oni imaju pravo da kupe žirafu - kaže naš sagovornik iz Vlade koji je želeo da ostane anoniman, a imao je uvid u elaborat. Cena žirafe je oko četrdeset do pedeset hiljada evra, u zavisnosti od toga da li je mužjak ili ženka, dok je ostatak novca namenjen za transport i ostale troškove smeštaja. Jagodinske opštinske vlasti, na čijem čelu je Dragan Marković Palma , lider Jedinstvene Srbije, 19.239.644 dinara, koji bi trebalo da budu uplaćeni u sledećih nedelju dana, moraju da potroše u narednih šest meseci za kupovinu i smeštaj životinje, inače bi pare poreskih obveznika trebalo da vrate u državnu kasu.\nzirafa nema alternativu 25.10.2008., 12:13\nOriginal postavio tu tu tu http://www.politika.rs/rubrike/Polit...shtinu.lt.html


Ekstraprofiteri strahuju do leta\nRazmotrićemo šta je urađeno, podvući ćemo crtu, odlučiti šta dalje i dopuniti zakone kako bi se normalno sticao i uvećavao kapital, kaže Đelić\nBEOGRAD - Kada je bio usvajan u parlamentu za Zakon o jednokratnom porezu na ekstraprofit i ekstraimovinu, stečene pod posebnim pogodnostima, rečeno je da će za najveći deo posla u tom jednokratnom ispravljanju nepravdi biti potrebna godina dana i ta godišnjica se upravo približava.\nKrajem juna ćemo napraviti bilans, razmotriti šta je na tom planu urađeno, te da li i kakve još korake treba preduzeti, kaže za " Glas" srpski ministar finansija, Božidar Đelić ističući da je ova poreska pravda pogodila one koji su se u protekloj deceniji obogatili koristeći kvazinstitucionalne mogućnosti, ne kršeći doduše pri tome zakon, ali koristeći bliskost bivšem režimu.\nŠta se, međutim, dešava sa drugim vidovima bogaćenja, kada su zakoni evidentno bili prekršeni, a kako ističe Đelić, od 47 krivičnih prijava koje je podnelo samo republičko Ministarstvo za finansije (podnosili su ih naravno i drugi nadležni organi) još nije održano nijedno suđenje.\nNa primedbe da za poslovanje u crnoj zoni i tako stečene nelegalne prihode ovaj zakon nije imao dovoljno britku oštricu Đelić odgovara najavom novih propisa o poreskom postupku i poreskoj administraciji koji treba da isprave sadašnji apsurd da finansijska policija praktično ne može da reaguje i kada je sasvim očigledno da se radi o velikim utajama poreza. Na pitanje da li će oni važiti i za prošlost, a ne samo za budućnost, Đelić diplomatski odgovara- imovina je rezultat prihoda iz prošlih vremena.\nU javnosti postoje dva sasvim oprečna stava- da treba obustaviti primenu ovog zakona i prestati sa čeprkanjem po prošlosti, jer to plaši i strane i domaće potencijalne investitore, ili da on treba da traje sve dok se ne ispravi i najmanja nepravda i ne naplati poslednji dinar ili evro. Ko je u pravu?\n- Zakon o ekstraprofitu je imao dva cilja, da raščisti prošlost i ispravi nepravde, u čemu mislim da je korektno odgovorio tom zadatku, i da istovremeno stvori pogodan ambijent za poslovanje i investiranje. Srbija ide u kapitalizam, njega nema bez kapitalista, a njih opet nema bez kapitala. Ovaj zakon nikako nije usmeren protiv razvoja kapitalističkog sloja kod nas, iako su ga u nekim javnim debatama označavali kao lov na veštice. Krajem juna podvući ćemo crtu i sagledaćemo šta je urađeno, koliko je ovaj jednokratni zakon ispunio ciljeve zbog kojih je bio donet i shodno tome dokle ga treba primanjivati, kao i čime je potrebno dopuniti normativni arsenal da bi se i ovde poslovalo normalno i sticao i uvećavao kapital, kaže Đelić.


"Gumari" su jesenji šampioni - Internet portal Kruševac\n01.12.2017. 30.01.2019. 037info.net\t1 komentar\tFK Trajal, polusezona, šampioni\nPosle 15 odigranih kola spuštena je zavesa na jesenju polusezonu fudbalske Srpske lige “Istok”. Ovosezonske pridošlice u ligi, ekipa kruševačkog Trajala, zasluženo nosi titulu jesenjeg šampiona. Na kraju ovog dela lige “gumari” imaju na svom kontu čitavih šest bodova viška od najbližih pratilaca, dve ekipe istog imena, Jedinstva iz Paraćina i Jedinstva iz Bošnjaca (kod Lebana). Začelje tabele pripada ekipi Ozrena (šest bodova) na pretrposlednjem, i ekipi Timoka na poslednjem mestu (ove jeseni osvojila samo pet bodova).\nI poslednje kolo je donelo očekivane rezultate – pobeđivali su favoriti: Trstenik PPT – Jedinstvo (B) 0:0, Ozren – Moravac 1:3, Radan – Budućnost 2:1, Car Konstantin – Trajal 0:2, Tabane 1970 – Rtanj 2:1, Timok – Dunav 2:1, Sinđelić – Pukovac 2:0, Jedinstvo (P) – Radnički 2:1.\nProlećni deo prvenstva se nastavlja sa ovakvim parovima u 16-om kolu: Rtanj – Trajal, Car Konstantin – Pukovac, Sinđelić – Jedinstvo (B), Trstenik PPT – Moravac Orion, Ozren – Budućnost, Radan – Radnički, Jedinstvo (P) – Dunav, Timok – Tabane 1970.\n← U Kruševcu za sutra proglašen dan žalosti\nSneg pomera utakmice →


Besplatni prevoz – rešenje za zagađenje? - Zdrava Hrana\nU Evropskoj uniji se povećava pritisak da se smanji izuzetno štetno zagađenje vazduha u najrazvijenijim zemljama, uključujući i Nemačku. Ovaj predlog, koji su napisali nemački ministar za ekologiju, Barbara Hendriks, ministar poljoprivrede Kristijan Šmit i šef kabineta kancelara Peter Altmajer odnosi se na gradove Bon, Esen, Rojtlingen, Manhajm i Herenberg. Ideja je da se Nemci podstaknu da ostave svoje automobile kod kuće, čime bi se smanjila ukupna emisija azot-dioksida i čestica zagađivača koje automobili ispuštaju u vazduh.\nSam taj predlog je prilično opšteg tipa, bez specifikovanja kako bi se to zaista izvelo. Navedeno je jedino da je potrebno uvođenje većih vozila u javni gradski prevoz, kao i uvođenje taksija koji koristi električne automobile. Ipak, gradonačelnik Bona, Ašok Šridaran, bio je veoma zadovoljan predlogom i rekao da i sam grad Bon ima da predloži nekoliko ideja u tom smislu i da već izvesno vreme razmišljaju o tome.\nInteresantno je da je ova ideja besplatnog prevoza već primenjena u glavnom gradu Estonije, Talinu, i da su, nažalost, prema analizi koje su napravile nemačke transportne kompanije, postignuti rezultati, ali ne oni koji su očekivani. Pod jedan, pokazalo se da nije došlo da smanjenja zagađenja životne sredine. A pod dva, povećao se broj korisnika javnog prevoza za oko 14% - ali na nesreću, većina njih dolazi iz grupe ljudi koji su ionako obično išli peške, tako da je pitanje da li je taj rezultat uopšte poželjan.\nOčigledno je da zagađenje i sve veći broj automobila u velikim, a sve više i u manjim gradovima, postaje gorući problem. A kako ga rešiti – nikom nije potpuno jasno. Šta vi mislite, kakvo bi rešenje moglo da se ponudi kod nas, na primer, za Beograd?


Open Balkan: Izbor za evropsku budućnost regiona - Biram koga biram\n,,Otvoreni Balkan” jeste alternativa sukobima iz prošlosti, a ne članstvu u Evropskoj uniji. Srbija, Severna Makedonija i Albanija same su napravile projekat koji povezuje ekonomije i omogućuje slobodan protok ljudi i kapitala. Ovaj pionirski poduhvat u novijoj balkanskoj istoriji nije naišao na odobrenje svih u regionu, ali naši sagovornici objašnjavaju prednosti projekta i razbijaju mitove o njegovim manama.\nTri države koje dele konfliktnu prošlost odlučile su se za skokovit oblik saradnje i napravile ,,Open Balkan”. Ali, nisu svi bili oduševljeni projektom, a neki i ne žele da se pridruže smatrajući ga opasnošću da bude zamena za članstvo u EU.\nPolitikolog Stefan Surlić ne misli da postoji takva opasnost.\nSvaki komentar da je ovo alternativa članstvu u EU smatram apsolutnom besmislicom. Zato što se ovde, očigledno, usled nerazumevanja šta znači EU, tumači da mi sutra treba da se, kao punopravna članica, integrišemo sa Španijom, Portugalom, Litvanijom, Letonijom, ali ne sa zemljama u regionu. Koncept EU, ideja EU je regionalno povezivanje, brisanje granica, slobodan protok ljudi, kapitala, roba – navodi Surlić.\nOn smatra da povezano tržište znači brži razvoj i brži put ka punopravnom članstvu u EU, a ocenjuje i da “Open Balkan” donosi relaksiranije odnose u regionu.\nUrednica Kosseva Tatjana Lazarević naglašava da je “običnom čoveku” zaista potrebna normalizacija odnosa u regionu.\nDa preko Merdara i centralne Srbije otputuje ili doputuje, da ga ne maltretiraju policajci i slično…ljudima se smučio ovako težak život, ljudi zaista žele da izađu iz ovog dugogodišnjeg vanrednog stanja – rekla je Lazarević.\nBiznis konsultant Aleksandar Celeski zaključuje da projekat donosi rušenju administrativnih barijera i osnaživanju trgovine i ekonomije.\nSve stavove i uglove razmišljanja o projektu “Otvoreni Balkan” možete pogledati u novom Političkom zabavniku.


Čukarički je u tek završenoj sezoni ispunio sve rezultatske ciljeve, ali je mislio i na budućnost. Promovisali su Brđani plejadu mladih momaka, mnogi od njih već imaju zapažene uloge u prvom timu, a neki su tek debitovali i pokazali da će u narednim sezonama biti oslonac kluba sa Banovog brda.\nU finišu sezone, u poslednjem susretu u Super ligi protiv Radnika iz Surdulice, za prvi tim debitovao je i ofanzivni vezista Dario Grgić, momak koji je rođen 16. marta 2003. godine. Tokom sezone nastupao je za Čukarički u Omladinskoj ligi Srbije, na 26 utakmica postigao je 14 golova. Uprava belo-crnih je odlučila da ga za odlične igre nagradi novim ugovorom, do 2025. godine.


Enigma poreza koje je Er Srbija platila državi - Ekonomija - Dnevni list Danas\nPočetna » Ekonomija » Enigma poreza koje je Er Srbija platila državi\nTvrdnje Siniše Malog da je nacionalni avio-prevoznik u budžet uplatio 82 miliona evra\n„Direktne uplate u budžet Republike Srbije od strane ove kompanije do 17. novembra 2020. godine iznosile su 9,8 milijardi dinara ili 82,1 milion evra“, objavio je o Er Srbiji ministar finansija Siniša Mali u svom autorskom tekstu juče u Politici gde tvrdi da niti je ova kompanija fiskalni rizik za zemlju niti je država subvencioniše „ispod žita“.\n4Piše: M. Obradović 15. decembra 2020. 18.00 Izmenjeno: 18.01\nIako se ne navodi direktno na čije optužbe ministar odgovara može se pretpostaviti da se odnosi na ocenu poslovanja Er Srbije i njene potrebe za budžetskim parama koju je uradio Fiskalni savet pre nekoliko dana.\nPrema finansijskim izveštajima kompanije od 2014. do 2019. godine može se videti da je oko 2,8 milijardi dinara uplaćeno po osnovu poreza i doprinosa za plate zaposlenih i svega oko 200 miliona dinara po osnovu poreza na dobit.\nNažalost, juče nismo dobili odgovor iz Ministarstva niti iz Er Srbije o strukturi plaćenih poreza državi.\nInače često kompanije vole da se hvale kako doprinose državnoj kasi uplatama poreza i akciza, iako ako se radi o ovim porezima na promet njih u stvari plaćaju krajnji kupci, dok kompanije samo u njihovo ime obračunavaju i uplaćuju novac državi.\nAvionske karte u međunarodnom saobraćaju ne podležu plaćanju PDV-a.\nU svakom slučaju stručnjaci ističu da ovaj podatak nema nikakve veze sa tvrdnjama da je Er Srbija bila u problemima i pre pandemije i da je država morala da je subvecnioniše.\nNaime, od 2015. do prošle godine kompanija je primila državne pomoći u iznosu 18,7 milijardi dinara prema finansijskim izveštajima, i mada se to odnosi na pokriće starih dugova JAT-a, zahvaljujući njihovom knjiženju kao prihoda, Er Srbija je prikazivala dobit ovih godina.\nPrema izjavi ministra Malog od pre nekoliko godina iznos tih dugova koje otplaćuje država je 380 miliona dolara.\nEkonomista Milan Kovačević ističe da svako privredno društvo mora da uplaćuje javne prihode državi i da to nema nikakve veze sa subvencionisanjem kompanija.\n„To što je napisao ministar ne demantuje ocene da je Er Srbija subvencionisana, ali nije ni dao brojke koliko iznosi ukupna subvencija. Inače je jako netransparentno poslovanje Er Srbije. Takođe nisam video ni da je demantovano brojkama da je kompanija imala poteškoće u poslovanju i pre krize“, ocenjuje Kovačević.\nOn napominje da je u inostranstvu praksa javnih preduzeća kao i onih listiranih na berzi da kvartalno daju finansijske izveštaje, dok se kod nas gleda da se što manje zna o tome kako država upravlja preduzećima.\nI Predrag Vujović, ekspert u oblasti aviosaobraćaja i direktor nekadašnjeg JAT-a, takođe smatra da niko još podacima nije demantovao analizu Fiskalnog saveta o poslovanju Er Srbije.\n„Posle te detaljne analize svaki komentar je suvišan. Meni samo upada u oči to što do sada nijedan ministar saobraćaja nije objašnjavao poslovanje saobraćajnog preduzeća Er Srbija, već to radi ministar finansija. Takođe, postavlja se pitanje, ako je kompanija bila dobra do pre krize, zašto se sada ide u restrukturiranje i podnose planovi EU, kada se to radi samo za kompanije koje su dobijale državnu pomoć i pre pandemije“, napominje Vujović.\nEr Srbija, porez, Siniša MaliBeograd\nPogačar: Tražili smo otpis duga, dali su nam manji porez\n16. decembra 2020. u 02.10\nSve se radi iza kulisa, priče za javnost su šarene laže. Prvo da se objavi CEO ugivor sa Etihadom da saznamo čija je to kompanija. Čak ni fiskalni savet ne zna celu istinu. Koliko je stvaran dug a koliko isisavanje para u džep Etihadu i privatne džepove? Ko je stvarno upravljao kompanijom i ko je napravio dug a ko plaća tuđu štetu? JAT je počeo da stvara dug kada je kasa preduzeća prešla u državne ruke u Slobino vreme pa se svašta finansiralo ( kao i PIO fond) a dug se pripisivao JAT-u. Pitajte ne Vujovića ( dosta krađa je on odradio) nego Mišu Vujinovića ( pošto je prethodni direktor Petrović jadan zbog saznanja o svemu ubijen).\n16. decembra 2020. u 07.36\nTreba verovati ovom doktoru?\n16. decembra 2020. u 07.38\nZar na ovom svetu postoji osoba koja veruje Malom?\n16. decembra 2020. u 07.46\nsamim tim sto je to,,autorski tekst,jasno je da se radi o pripremi za neku mahinaciju u korist stete Srbije..moguce priprema za predaju kinezima na upravljanje..a isto tako svako novinarsko pitanje a i fiskalnog saveta postaje naizgled suvisno kada Strucnjak SVE POJASNIO.Narocito sto je napisao taj tekst kao da ce da ga citaju strucnjaci koji naravno znaju pravac i domet teksta ..kao i cilj


Probijeni svi rokovi za početak suđenja grupi Belivuka, protiv Zvicera – DnevniZurnal\nProbijeni svi rokovi za početak suđenja grupi Belivuka, protiv Zvicera\nby admin 12/02/2022, 21:50 1.2k Views\nIako optužen za najbrutalnija ubistva, Veljko Belivuk se još uvek nije našao pred sudom. Istovremeno, Radoje Zvicer, koji je označen kao Belivukov šef, pominje se kao deo kriminalne grupe koja je planirala atentat na srpskog predsednika. Protiv Zvicera se u Srbiji još uvek ne vodi ni jedan postupak, ukazuju novinari.\nOptužnica protiv Veljka Belivuka i još 29 osoba potvrđena je u oktobru prošle godine, ali suđenje ni četiri meseca kasnije nije zakazano.\n„Ono što znamo je da već nekoliko meseci sudija Zorana Trajković, kojoj je poveren ovaj slučaj, na bolovanju. Iako je probila sve rokove da zakaže suđenje, ona to nije učinila. Ono što je mogao predsednik suda da uradi jeste da zakaže taj početak, međutim, ni to se nije dogodilo“, kaže Bojana Pavlović, novinarka portala KRIK.\nTužilaštvo je proširilo istragu za još dva ubistva, a još jedan član Belivukove grupe je odlučio da sarađuje sa tužilaštvom.\nSama optužnica se ne bavi saradnjom ove grupe sa bezbednosnim strukturama. Odvojeni postupci se vode protiv bivšeg zamenika načelnika Službe za borbu protiv organizovanog kriminala Gorana Papića i bivše državne sekretarke u MUP-u Dijane Hrkalović.\n“Postupci koji, u principu…i sama dela za koja su optuženi, koja zapravo nemaju neku jačinu naspram onoga što javnost očekuje da bude odgovoreno kada je u pitanu ta grupa i kada je u pitanju zaštita koju su oni uživali u državnim strukturama”, kaže Ivan Milićević, novinar Nove S.\n“Nemamo odgovor kako je mogla ova grupa toliko da naraste za 6-7 godina ako samo uzmemo u obzir da su samo ovi ljudi pomagali, njih troje, četvoro, to je prosto nezamislivo. Dakle nije moguće da je grupa uspela ovoliko da naraste uz samo nekakvu malu pomoć koju su ovi policajci pružali”, dodala je Bojana Pavlović.\nVeljko Belivuk se povezuje sa kavačkim klanom čiji je vođa crnogorski državljanin Radoje Zvicer, za koga MUP Srbije tvrdi da je deo kriminalne grupe koja je za prvu polovinu februara spremala atentat na predsednika Srbije. Ministar Vulin tvrdi da Zvicer ima političkog šefa.\n“Milo Đukanović nigde, ni u jednom našem saopštenju, od strane Ministarstva unutrašnjih poslova, čak ni mom nastupu kao ministru unutrašnjih poslova, nikada nije pomenut…\nali on se prepoznao kao šef Zviceru. Izašao i rekao kako je njegova uloga u atentatu ovakva ili onakva…čekaj ko te prozvao, ko te pitao”, izjavio je Vulin.\nIako više puta imenovan od najviših državnih zvaničnika Srbije, kao Belivukov šef, Radoje Zvicer se nije našao u optužnici.\n“Ne vodi se apsolutno nikakav postupak protiv Radoja Zvicera, posebno ne u slučajevima navodnog atentata i pokušaja ubistva predsednika, zavere, organizovanja svega toga. Znači, prema informacijama koje su dostupne javnosti, ne vodi se ni predistražni postupak, ništa se ne vodi vezano sa tim”, naglasio je Ivan Milićević.


LLT Super liga 29. kolo\nFK TSC (Bačka Topola) – FK Crvena Zvezda (Beograd) 2:1\nTSC: Filipović, Varga, Antonić, Babić, Grabež, Zec (90′ Ponjević), Tumbasević, Tomanović (K), Đurić (55′ Duronjić), Lukić (70′ Skopljak), Silađi (90′ Galić)\nU okviru 29. kola Super lige najprijatnije iznenađenje dosadašnjeg šampionata, ekipa TSC ugostila je novog/starog šampiona države ekipu Crvene Zvezde. Da će ove sezone stadion u Senti ostati neosvojiva tvrđava nagovešteno je već od samog starta. Furiozno su krenuli domaćini i već u 12′ preko Varge stižu do vođstva, koje je samo 6 minuta kasnije u 18′ duplirao Lukić, posle malo sreće i odbijene lopte posle slobodnjaka. Na pauzu se otišlo rezultatom 2:0.\nDrugo poluvreme prikazalo je pametnu i zrelu igru domaćina, koji su Zvezdi dozvolili da se samo rezultatski približi i smanji rezultat na 2:1, i pognute glave napusti stadion u Senti. Fantastičan niz ekipe TSC se nastavlja…\nŽuti karton u ekipi TSC dobili su Varga 20′ i Silađi 75′.


Laguna - Vesti - Akcija „4 knjige za 999 dinara“ produžena do 31. maja - Knjige o kojima se priča\nPogledajte TOP 40 Naslovna>Magazin>Vesti>Akcija „4 knjige za 999 dinara“ produžena do 31. maja 27.04.2012.Akcija „4 knjige za 999 dinara“ produžena do 31. majaZbog velikog interesovanja Lagunina prolećna akcija „4 knjige za 999 dinara“ koja je trebalo da traje do 30. aprila biće produžena do 31. maja. Spisak naslova na akciji biće od ponedeljka proširen za nekoliko desetina novih knjiga. Laguna je za svoje verne čitaoce izdvojila više od 200 najlepših naslova za nastupajuće dane koji nose radost proleća. U svim knjižarama Delfi i Laguninim klubovima čitalaca u Beogradu i širom Srbije, kao i na sajtu www.delfi.rs moći ćete da kupite vaše omiljene naslove u okviru akcije „Počinje olistavanje: 4 knjige za 999 dinara.“.\nProšireni spisak naslova biće od ponedeljka, 30. aprila, dostupan na adresi www.delfi.rs/999 Za naslove na akciji ne važe članski niti bilo koji drugi popusti.TweetPodeli Ostale vesti 16.04.2014.Velika nagradna akcija „Prolećno vezivanje“ i noviteti na Radio LaguniOsvojite vredne nagrade! Zbog velikog interesovanja, velika nagradna akcija „Prolećno vezivanje“ je ušla u drugi krug. Slušajte pažljivo program Radio Lagune da saznate kako možete i...više16.04.2014.U novom Nedeljniku ekskluzivno saznajte sve tajne Milorada PavićaU svim knjižarama Delfi širom Srbije uz kupovinu bilo koje Lagunine knjige, knjige drugih izdavača ili proizvoda iz gift programa u vrednosti većoj od 100 dinara bićete u mogućnosti da iskoristite...više16.04.2014.„Ljubav u doba kokaina“ Simonide Milojković u prodaji od 25. aprilaNovi roman autorke bestselera „Grabljivica“ od petka, 25. aprila, naći će se u svim Delfi knjižarama, Laguninim klubovima čitalaca, kao i na sajtovima www.laguna.rs i www.delfi.rs.


Večiti rivali su u zajedničkom saopštenju izneli zahteve u interesu srpskog fudbala pred Skupštinu Zajednice Superlige i Prve lige Srbije, koja je održana u Sportskom centru FSS u Staroj Pazovi.\nKako se navodi, ocenjeno je da su organizaciono obe lige uspeno sprovedene uzimajući u obzir veoma teške uslove koje je prouzrokovala pandemija korona virusa.\n- Svi subjekti uključeni u sprovođenje takmičenja zaslužni su za uspešno okončanje sezona koje su u istoriji imale najveći broj utakmica, čak 380 utakmica u svakoj ligi, stoji u saopštenju zajednice.\nIskazano je zadovoljstvo pokrenutim projektima Zajednice koji se odnose na IT deo a koji obuhvataju Fantazi Superligu Srbije, Jutjub kanal Arhive Super lige Srbije.\n- Klubovi su obavešteni o uvođenju postupka licenciranja za takmičenje u Prvoj ligi Srbije kao i o intenciji koja se odnosi na smanjenje broja klubova učesnika u Superligi Srbije i promene sistema takmičenja u narednom periodu. Takođe klubovi su upoznati sa odlukom o sistemu takmičenja za narednu sezonu i implementacijom VAR tehnologije na utakmicama Superlige Srbije, ističe se.\nZajednice Superlige i Prve lige Srbije izrazile su i nadu da će se u narednoj sezoni stvoriti bolji epidemiološki uslovi koji će omoguciti prisustvo publike na stadionima i intenzivniji rad organa Zajednice.


Belošević delegiran za Olimpijske igre - Sportske.net\nBelošević delegiran za Olimpijske igre\nNajbolji srpski košarkaški sudija Ilija Belošević našao se na listi arbitara koji su delegirani za predstojeće Olimpijske igre u Rio de Žaneiru.\nPet meseci pre početka Olimpijskih igara u Rio de Žaneiru stigle su nominacije službenim licima koja će biti deo najvećeg sportskog događaja u godini.\nNajbolji srpski košarkaški sudija Ilija Belošević našao se na listi arbitara koji su delegirani za učešće na Olimpijskim igrama.\nBiće to treći put da jedan od najboljih arbitara na svetu učestvuje na Olimpijskim igrama, a Belošević se nada da ni ovoga puta neće suditi finale iz prostog razloga jer veruje da će srpske selekcije igrati za trofeje.\n"Verujem da će naše selekcije stići do najvažnijeg meča olimpijskog turnira. I momci i devojke imaju ekipe za najviši domet" poručuje Belošević.\nNajuspešniji FIBA sudija do sada je upisao sedam nastupa na Evropskim prvenstvima, osam na završnim turnirima Evrolige a iza Beloševića su i učešća na Svetskim prvenstvima pa poziv na Olimpijske igre nije nikakvo iznenađenje.


CRTA :Nedeljkov (CRTA): Umesto da štiti javni interes, REM tendenciozno iskrivljuje stvarnu sliku medija u Srbiji - CRTA\nAktuelnosti Saopštenja / 26.05.2020.\nCentar za istraživanje, transparentnost i odgovornost ocenjuje da je izveštaj REM-a prema kome je tokom ukupno 20 dana predizborne kampanje u martu i maju, Savez za Srbiju imao više vremena u medijima od Srpske napredne stranke, apsurdan i da iskrivljuje stvarnu sliku medija u Srbiji. Tome je dodatno doprinela činjenica da je REM izjednačio sekunde na televizijama sa nacionalnom frekvencijom sa onim koje se emituju na kablu, kaže za Insajder programski direktor CRTE Raša Nedeljkov.\nPrema podacima REM-a Savez za Srbiju je tokom tih 20 dana u medijima bio prisutan više od 19 sati, dok je SNS dobio oko 17 sati u programima. Na pitanje Insajdera koliko su ovi podaci realni Raša Nedeljkov navodi da njihovi podaci pokazuju da je istina obrnuta.\n„Apsurd koji proističe iz REM-ovog izveštaja bi glasio da opozicija u Srbiji ima i te kako mnogo prostora da promoviše svoje stavove i komunicira s biračima. Na žalost, istina je obrnuta – predstavnici opozicije, pogotovo onaj deo koji je najavio bojkot izbora, gotovo isključivo je prikazan u negativnom tonu, a kada se i nalaze u programu, oni nemaju priliku da sami kažu šta misle već o njima govore drugi i to najčeše negativno“, kaže Nedeljkov.\nOn napominje da CRTA već dugo beleži značajan disbalans u izveštavanju o političkim akterima koji učestvuju u vlasti i akterima iz opozicije.\n„Prema nalazima Crtinog monitoringa medija, u periodu od 14. oktobra 2019. godine do početka izborne kampanje 4. marta, vladajuća većina je bila zastupljena u 75 odsto ukupnog vremena u programima posvećenim domaćim političkim akterima. Opoziciji u bojkotu u tom periodu pripalo je 15 odsto, a opoziciji koja učestvuje na izborima 10 odsto od ukupnog vremena. Tokom ovog perioda beleži se konstantan trend pristrasnog izveštavanja – o vlasti se izveštavalo pretežno u pozitivnom ili neutralnom tonu, dok se o opoziciji u bojkotu uglavnom izveštavalo negativno, a o opoziciji koja je najavila učešće na izborima – neutralno“, objašnjava Nedeljkov.\nOn dalje navodi da umesto da utiče da se obezbedi jednaka zastupljenost učesnika izbora i da štiti javni interes, REM tendenciozno i selektivno analizira delove programa raznorodnih medija i time iskrivljuje stvarnu sliku medija u Srbiji.\n„REM time dodatno produbljuje medijsku krizu i podstiče neprofesionalnost dela medija, naročito televizija koje imaju nacionalnu pokrivenost. Od kada je nastavljen izborni proces često primećujemo izostanak pojavljivanja aktera vladajuće većine u izbornim blokovima u vestima ali i njihovu apsolutnu dominaciju u delu informativnog programa koji nije označen kao predizborni“, navodi naš sagovornik.\n„Funkcionerska kampanja zastupljenija u programu koji nije označen kao predizborni“\nNa pitanje da li je u analizu i računanje sekundi ušla i funkcionerska kampanja i kako ona može uopšte da se razdvoji, Nedeljkov kaže da je evidentno da je ona zastupljenija u delu programa koji nije označen kao predizborni.\n„Upravo ovaj deo programa je mnogo uticajniji od kolaža promo spotova u izbornom bloku koji više liči na klasičan, komercijalni reklamni blok nego na informativni sadržaj. Nedostatak medijskog pluralizma ne može da se nadomesti jednomesečnim blokom „predizbornog programa“, niti tendencioznim izveštajima REM-a“, zaključuje on.\n„Ne može se na isti način meriti prisustvo na televiziji sa nacionalnom frekvencijom i na kablovskim programima“\nIzveštaj REM-a u kome se izjednačava prisustvo političkih aktera na televizijama sa nacionalnom frekvencijom sa televizijama koje se emituju samo na kablu je kako kaže pogrešan.\n„Ova vrsta poređenja stvara pogrešnu i iskrivljenu sliku i deo je argumenta kad kažemo da je REM-ova metodologija selektivna i tendenciozna. Postavlja se pitanje zašto su izabrani baš ti kablovski kanali, a ne svi kablovski kanali koji imaju informativno-političko-predizborni program? Kako je moguće da se u istom košu porede sekunde na televizijama sa nacionalnom pokrivenošću i javnim servisima, sa kablovskim ili radijskim kanalima. Ukratko – to je pogrešan pristup REM-a, jer ne prikazuje reprezentativan program najuticajnijih medija, već selekcijom emisija i kanala se želi prikazati pluralizam mišljenja i jednakost u pristupu medijima“, ocenjuje Nedeljkov.\nU izveštaju REM-a se između ostalog navodi da je u periodu od 04.03. do 11. 03. i od 4.05. do 15.05, televizija N1 emitovala najviše predizbornog programa.\nOno što se posebno ističe kao neobičan podatak je da je prema analizi REM-a na RTS tokom tih 20 dana predizborne kampanije Savez za Srbiju imao veću minutažu ukupnu u programa od Srpske napredne stranke. Navodi se da je SZS imao više od 19 sati, a SNS oko 17 sati.\nBIRODI: Metodologija nije u skladu sa međunarodnim standardima i praksom\nNa izveštaj REM-a o zastupljenosti političkih stranaka u predizbornoj kampanji u medijima reagovao je juče i Biro za društvena istraživanja (BIRODI) uz ocenu da metodologija koju je primenio REM nije u skladu sa međunarodnim standardima i praksom.\n“Naime, Aleksandaru Vučić je istovremeno predsednik stranke i Republike, Zakonom o Agenciji za borbu protiv korupcije, član 29, kojim se reguliše takozvanu funkcionersku kampanju, predsednik Srbije je izuzet od funkcionerske kampanje, te je on jedini javni funkcioner koji može da se bavi legalno funkcionerskom kampanjom”, navodi BIRODI.\n“ Njegova dominantno pozitivna prisutnost u toj funkciji utiče na formiranje stavova birača da glasaju za izbornu listu gde je on izrazito vidljiv (marketinški) akter, a stranka čiji je predsednik u drugom planu.\nMerenjem samo vremena, a ne i tonaliteta predstavljanja aktera, REM se opredelio da realizuje monitoring koji više sakriva, a što manje otkriva”, upozorava BIRODI.\nPreneto sa portala Insajder.net


Peti dan turnira „Trofej Gornjeg Milanovca“ - Sportska hala Breza Sportska hala Breza\nVesti Futsal / Peti dan turnira „Trofej Gornjeg Milanovca“\nPeti dan turnira „Trofej Gornjeg Milanovca“, pred dvodnevnu pauzu, protekao je u izuzetno efikasnoj igri, naročito favorita.\nU prvom meču programa, u omladinskoj konkurenciji sastale su se ekipe koje se takmiče u grupi C – „Auto centar Tehno Car“ i „Kingstom“. Ekipa „Auto centar Tehno Car“ krenula je silovito od samog početka susreta i nije imala milosti za svog protivnika. Meč je završen više nego ubedljivim rezultatom – 22:1 (poluvreme 12:0).\nDrugi meč u omladinskoj konkurenciji odigran je u okviru grupe A, a sastale su se ekipe „PUB 1859“ iz Gornjeg Milanovca i „LP HUD“ iz Čačka. Još jedan efikasan meč koji je završen ubedljivom pobedom ekipe iz Čačka rezultatom 5:10 (poluvreme 2:4).\nPrvi meč u seniorskoj konkurenciji odigran je u grupi A, gde su se sastale ekipe „SK Soccer Attrium“ iz Čačka i „Napoli Central 032“ iz Gornjeg Milanovca. Ekipa iz Čačka, koja je bila favorit u ovom meču, nije dozvolila bilo kakvo iznenađenje. Od prvog sudijskog zvižduka zaigrali su maksimalno ozbiljno i nakon prvih 20 minuta imali prednost od 5:1. U drugom delu meča rutinska igra ekipe „SK Soccer Attrium“ za konačnih 9:3.\nPoslednja utakmica programa za petak, 18. decembar 2015. godine, odigrana je u okviru grupe B. Izuzetno čvrst i borben duel ekipa „Auto Inport Backovac United“ iz Gornjeg Milanovca i „Veseli drugari“ iz Čačka opravdao je epitet derbija večeri. „Veseli drugari“ su bili bolјi protivnik nakon prvih 20 minuta pa su na odmor otišli sa prednošću od 1:2. U nastavku meča Gornjomilanovčani uspevaju da izjednače za konačnih 2:2.\nNaredno kolo turnira na programu je u ponedeljak, 21. decembra 2015. godine, a početak prvog meča zakazan je za 19:00 časova.


Prve važne preporuke o problemima vezanim za vodu i vodne resurse bile su formulirane na konferenciji Ujedinjenih naroda o vodama koja je održana 1977. godine u Mar del Plati. Nakon konferencije Ujedinjenih naroda o okolišu i razvoju u Rio de Janeirou, Opća skupština UN je rezolucijom od 22. veljače 1993. odlučila da se 22. ožujak svake godine obilježi kao Svjetski dan voda i da se na taj dan skrene pozornost na probleme vezane za vodu i vodne resurse.\nNovo desetljeće je započelo Svjetskim danom voda 22. ožujka 2018., a prestaje na Svjetski dan voda, 22. ožujka 2028. godine i fokusirat će se na održivi razvoj i integrirano upravljanje vodnim resursima za postizanje društvenih, ekonomskih i ekoloških ciljeva te provođenja međunarodno dogovorenih programa i projekata vezanih uz vodu.\nMoto ovogodišnjeg svjetskog dana voda govori o tome kako nitko ne bi trebao biti zakinut (eng. „Leaving no one behind“). U današnje vrijeme bilijuni ljudi žive bez zdravstveno ispravne, stalno dostupne vode za piće za zadovoljavanje uobičajenih ljudskih potreba. Stoga moramo odgovorno postupati sa izvorima iz kojih crpimo vodu i opskrbljujemo stanovništvo jer su neprocjenjivo blago.


Zamjenik gradonačelnika Živanović nazočio svečanom otvaranju “Balet Festa Sarajevo” 2012. | Grad Sarajevo\nZamjenik gradonačelnika Živanović nazočio svečanom otvaranju “Balet Festa Sarajevo” 2012.\nPredstavom "Otello" u izvedbi ansambla Državnog baleta iz turskog grada Izmira večeras je u Narodnom kazalištu otvoren “Balet Fest Sarajevo”, koji već treću godinu organizira Balet Narodnog kazališta Sarajevo uz potporu Grada Sarajeva. Otvaranju festivala nazočio je zamjenik gradonačelnika Miroslav Živanović. Podsjetio je kako je “Balet Fest” kulturna manifestacija, koju između ostalih, Gradska uprava kontinuirano podržava.\n“I ove godine imam izuzetnu čast da vas pozdravim u ime Grada Sarajeva, velikog prijatelja Balet Festa i vrijednih ljudi Balet Festa, koji su svoje znanje i umijeće, vrijeme i novac uložili u njegov postanak, opstanak i napredak.“, istakao je Živanović.\nOve godine „Balet fest Sarajevo“ do 27. rujna pred sarajevsku publiku dovodi baletne ansamble iz Turske, Makedonije, Srbije, Brazila, Ukrajine i BiH, oživljavajući time kulturnu scenu kvalitetnim baletnim predstavama.\n20. Septembra 2012. in Vijesti\nPovodom Međunarodnog dana mira izaslanstva Grada Sarajeva i Grada Pule danas polažu cvijeće na Spomen-obilježje ubijenoj djeci Sarajeva\nZamjenik gradonačelnika Sarajeva Miroslav Živanović primio izaslanstvo Kongresa lokalnih i regionalnih vlasti Vijeća Europe


Karatisti osvojili 23 medalje na takmičenju u Beočinu - Sirmiuminfo\nKaratisti osvojili 23 medalje na takmičenju u Beočinu\nBeočin. Prvenstvo Vojvodine za poletarce, pionire i nade u organizaciji Karate Saveza Vojvodine održano je proteklog vikenda u Sportskom centru u Beočinu. Takmičenje se održavalo dva dana zbog preventivnih mera u borbi protiv virusa kovid, a takmičari su bili podeljeni po godištima. Učestvovalo je 46 klubova, a karatisti Karate kluba „Srem” nastupili su sa 20 takmičara i osvojili 23 medalje.\nOsvojeno je 13 zlata 7 srebra i 3 bronze, karate klub „Srem” je najuspešniji klub ovog takmičenja. Ovo je ujedno i plasman na Kup Srbije.\nZlatne medalje osvojili su: Helena Malbašic 2 zlata (pionirke B kalasa i apsolutni nivo) Grujanić Irena 3 zlata (poletarke C klasa, apsolutni nivo i kata tim) Perović Anđela 3 zlata ( poletarke kate apsolutni nivo, kata tim i borbe – 30kg) Likić Dunja pionirke D klasa Branislav Lazarević nade E klasa Radovanović Jovana nade C klasa Elena Milošević nade apsolutni nivo Žana Đurđević nade E klasa kata tim poletarke (Isidora Dragojlović, Dunja Berežni, Dunja Pavlović.) Kata tim pionirke Irena Grujanić, Miona Murić, Anđela Perović.\nSrebrne medalje su osvojili: Ena Laćarac pionirke C klasa Lukić Mila pionirke D klasa Tamara Timić nade E klasa Sara Starčević nade apsolutni nivo Sara Glumac nade D klasa Dunja Pavlović poletarke E klasa Miona Murić pionirke apsolutni nivo.\nBronzane medalje su osvojili: Isidora Dragojlović poletarke E klasa Miloš Marić pioniri D klasa Vuk Stojković E klasa pioniri.\nZapažene nastupe imale su i Dunja Berežni i Jovana Vasić ali ovog puta nisu uspele da osvoje medalje.


Ukrajina ponovo GRANATIRALA Donjeck i Lugansk: Vladine trupe prekršile primirje – UDARNA VEST . rs\nUkrajina ponovo GRANATIRALA Donjeck i Lugansk: Vladine trupe prekršile primirje\npetak, 18. februara, 2022 petak, 18. februara, 2022 1 min read UdarnaVest\nGranatirano je selo Petrivske jutros u 05.30 časova po lokalnom vremenu.\nSamoproglašena Donjecka Narodna Republika je saopštila da je granatirano selo Petrivske jutros u 05.30 časova po lokalnom vremenu, dok je samoproglašena Luganska Narodna Republika prijavila jutros dva dva incidenta sa minobacačkom vatrom.\nIz mislje LNR-a pri Zajedničkom centru za kontrolu i koordinaciju poručuju da su ukrajinske vladine trupe u protekla 24 časa čak 29 puta prekršile primirje na teritoriji LNR-a.\n– U protekla 24 sata, odnosno 17. februara, registrovano je ukupno 29 kršenja primirja od strane vojnih jedinica Ukrajine – saopštila je ta misija na svom Telegram kanalu, a prenosi ruska agencija TAS S.\nAgencija Interfaks javlja da je rusko ministarstvo odbrane objavilo da se nekoliko ruskih pešačkih jedinica vratilo u svoje baze u regijama Dagestan i Čečenija, i to nakon što su završili vežbe na Krimu.\nKremlj je ove nedelje saopštio da je počeo sa povlačenjem dela vojnika iz područja koja se graniče sa Ukrajinom, ali Kijev i Zapad taj potez osporavaju, navodeći da su određene jedinice i oprema zamenjene drugima, prenosi Objektiv.\ndonjeck, lugansk, rusija, ukrajina\nDRAMA U GRČKOJ Na trajektu sa 288 ljudi izbio POŽAR, svi putnici bezbedno evakuisani VIDEO\nDeca sve češće beže od kuće! Stručnjaci objasnili zašto je to tako i šta porodica prvo treba da uradi


Novi neodobreni protesti planirani za nedelju, MUP upozorava, Britanija poput Amerike - 29.01.2021, Sputnik Srbija\nNeodobreni protesti u znak podrške ruskom blogeru i opozicinaru Alekseju Navaljnom planirani su i za ovaj vikend, a rusko Ministarstvo unutrašnjih poslova i... 29.01.2021, Sputnik Srbija\nvesti, svet, rusija, aleksej navaljni, velika britanija\n18:10 29.01.2021 (Osveženo: 20:12 29.01.2021)\nMinistarstvo je apelovalo na građane da se ne odazivaju na pozive za učešće na protestima imajući u vidu visok rizik od provokacija.\nKako se navodi u saopštenju policije, za organizaciju nemira, praćenih nasiljem, paljevinama, uništavanjem imovine, upotrebom oružja i pružanjem oružanog otpora vlastima, preti kazna od osam do 15 godina zatvora, dok se učešće u masovnim neredima kažnjava zatvorom od tri do osam godina.\nPortparolka MUP Irina Volk je rekla da će policija preduzeti sve neophodne mere u cilju zaštite društvenog poretka na mestima gde su planirani protesti 31. januara.\n„Svaki vid nasilja prema policiji, odbijanje učesnika da se povinuju njihovim zahtevima u skladu sa zakonom biće sprečen“, rekla je Volk.\nOna je dodala da organizatori neodobrenih protesta pozivaju pristalice na agresivno ponašanje prema policiji kako bi se izazvali sukobi i diskreditovala vlast.\nTužilaštvo je od Roskomnadzora tražilo da se blokiraju pozivi za dolazak na proteste koji su objavljeni na internetu, a pojedinačna lica se upozoravaju da za to mogu pravno da odgovaraju.\nPolicija je saopštila da će u centru Moskve biti zatvoreno sedam stanica metroa i da će biti ograničeno kretanje pešaka.\nU međuvremenu, britanski Forin ofis je objavio saopštenje u kojem se navodi u kojim gradovima će protesti biti organizovani.\n„U nedelju, 31. januara planiraju se protesti širom Rusije, uključujući Moskvu, Sankt Peterburg i Jekaterinburg. Upoznajte se sa najnovijim informacijama u lokalnim medijima, budite na oprezu i izbegavajte proteste“, poručuje britansko Ministarstvo svojim državljanima.\nZa razliku oa američke ambasade britansko Ministarstvo nije navodilo tačne lokacije na kojima će biti održani protesti.\nSličnu stvar je prošle nedelje uradila američka ambasada u Rusiji nakon čega je rusko Ministarstvo spoljnih poslova oštro reagovalo i uručilo protestnu notu ambasadoru zbog podrške protestima.\nPodsetimo, Navaljni se vratio 17. januara sa lečenja iz Nemačke u Rusiju. On je uhapšen na aerodromu Šeremetjevo u Moskvi zato što se, kao uslovno osuđeni, nije javljao ruskoj policiji. Određen mu je pritvor od 30 dana gde će čekati ročište na kojem će biti odlučeno da li će mu uslovna kazna biti zamenjena kaznom zatvora.


28.11.2018 u 09:25\nKIJEV – U 10 pograničnih oblasti u Ukrajini jutros je u 9 sati po lokalnom vremenu stupilo na snagu ratno stanje koje će trajati 30 dana, a ukrajinski predsednik Petro Porošenko upozorava na mogućnost rata sa Rusijom. Ratno stanje je na osnovu odluke parlamenta u Kijevu stupilo u 10 od 27 ukrajinskih regiona koji se smatraju najpodložnijim eventualnom ruskom napadu i trajaće do 27. decembra, prenosi Tanjug. Ukrajinski predsednik Petro Porošenko izjavio je u utorak uveče da je zabrinut zbog mogućnosti totalnog sukoba sa Rusijom, prenosi Si-En-En. On je na svojoj veb stranici ukazao na ono što je nazvao „snažnim prisustvom ruskih vojnika” duž granice sa Ukrajinom. „I zato ne želim da iko misli da je ovo tričarija. Država je u opasnosti od totalnog rata sa ruskom federacijom”,\n27.11.2018 u 23:22\nAmerika želi da Evropa uradi više kako bi pomogla Ukrajini protiv Rusije\nStejt department saopštio je da bi Sjedinjene Američke Države želele da evropske zemlje učine više kako bi pomogle Ukrajini u njenoj borbi sa Rusijom oko Krima, što uključuje oštriju primenu sankcija i razmatranje podrške gasovodu Severni tok 2. „Mnoge vlade uvele su sankcije Rusiji zbog njenih akcija u Krimu, u Ukrajini. Sve te sankcije nisu u potpunosti primenjene. Tako da je to jedna stvar za koju možemo da očekujemo da evropske zemlje urade više”, rekla je portparolka Stejt departmenta Heder Nojert.


Butmirski paket vodi neuspjehu | Republika Srpska\nNaslovna Bosna i Hercegovina Butmirski paket vodi neuspjehu\nButmirski paket vodi neuspjehu\nČlan Predsjedništva BiH iz Republike Srpske /RS/ Nebojša Radmanović izjavio je da sastanak lidera političkih partija i predsjedavajućeg Savjeta ministara BiH sa predstavnicima međunarodne zajednice u Madridu ne može uspjeti ako je polazna osnova prepakovani butmirski paket. „O tom paketu više nema potrebe razgovarati jer ga je od svih lidera prihvatio jedino Sulejman Tihić. Insistirati na nečemu što niko neće da prihvati je smiješno i može samo dodatno da poremeti situaciju“, rekao je Radmanović „Euroblicu“.\nPrema njegovim riječima, pravi potez međunarodne zajednice bio bi da se razgovara ne samo o ustavnoj reformi, već i koracima prema EU i ispunjavanju obaveza iz rezolucija Savjeta za provođenje mira /PIK/, o preostalim uslovima, poput imovine, kako bi OHR doživio transformaciju.\n„Moguće je dogovoriti nešto o raspodjeli imovine, ali bi tu OHR trebalo da ostane po strani, jer je svojim popisom napravio samo problem. Čini mi se da pojedinci iz međunarodne zajednice, kada se mi približimo dogovoru, naprave problem kako bi ostali što duže u BiH“, naveo je Radmanović.\nOn je ponovio da BiH sa OHR-om ne može napredovati prema EU i dodao da ne vjeruje da će za mjesec dana na sjednici PIK-a biti donesena odluka o prestanku rada OHR.\n„Stav visokog predstavnika i međunarodne zajednice da se u RS ne može raspisati referendum je potpuno neprihvatljiv. Naravno, ako to predstavljaju kao referendum o otcjepljenju, onda može biti takva reakcija. Ali ovdje se ne radi o tome. Sva priča odnosi se na neprimjereno nametanje odluka od visokog predstavnika“, podsjetio je Radmanović.\nMogući referendumu o ulasku BiH u NATO, Radmanović je ocijenio nepotrebnim jer, kako je rekao, BiH još nije blizu tom savezu.\n„Sada raspravljati o tome hoćemo li u NATO ili ne, a da pritom ne znamo hoće li NATO nas – nije primjereno. Nemam ništa protiv toga da se prije samog ulaska u savez organizuje referendum o tome“, smatra Radmanović.\nKomentarišući izbor Ive Josipovića za novog predsjednika Hrvatske, Radmanović je naveo da dolazi nova generacija političara koja nije opterećena prošlošću.\n„Prve njegove izjave pokazuju da shvata značaj regionalne saradnje i verujem da ćemo korak po korak riješiti sve probleme sa Hrvatskom“, dodao je Radmanović.\nPrema njegovim riječima, od potpisivanja Dejtonskog sporazuma do danas skoro nijedno krupno pitanje nije riješeno između BiH i Hrvatske, a ključni su granica, imovina, ekonomski odnosi, pitanje Ploča i Neum.


Vuksanović potpisao, Lučić otišao u Krku - KRAGUJEVAČKI SPORT\nOdmah nakon utakmice sa Makabijem, pred novogodišnje praznike, KK Radnički je doživeo još jednu promenu u svom sastavu. Ili, bolje rečeno, rokadu. Vladimir Vuksanović, koji je uz tim Radničkog od početka sezone, tek sada je potpisao ugovor. Posle još jedne u nizu povreda koje su ga pratile kroz celu karijeru i razmišljanja o povlačenju, Nikolić je konačno igrača koji je i pre dve sezone nosio dres kragujevačkog ABA ligaša privoleo da potpiše ugovor. Samim tim, za Uroša Lučića više nije bilo mesta, i on je prihvatio ponudu slovenačkog ABA ligaša Krke.\nLučić je bio u Radničkom od samog početka pripremnog perioda, i jedna od prvih kupovina u inače kasno kompletiranom timu. U pripremnim mečevima je igrao i na poziciji krilnog centra i centra, često i u paru sa Birčevićem, koji je solidno\nfunkcionisao, i delovalo je da je Radnički upravo kada su obojica bila na terenu najjači u skoku. Međutim, dolaskom Dejvida Sajmona minutaža Lučića je desetkovana, pa je krilni centar najviše minuta na parketu proveo protiv Olimpije – 16. Ipak, svaki put kada je dobijao šansu koristio je jako korektno, kao na primer protiv Cedevite, kada je za samo 9 minuta na parketu postigao 9 poena. Primera radi, u istom meču, Danilo Mijatović koji takođe pokriva pozicije 4 i 5 imao je za 9 minuta indeks korisnosti -7. Ipak, ni takva partija nije ubedila trenera Nikolića da ga koristi više ni u tom, a ni u narednim mečevima.\nCela priča oko Uroša Lučića i njegovog boravka u Radničkom verovatno će ostati čudna i nejasna posmatračima sa strane. Trener Nikolić verovatno ima odgovor na pitanje zašto je Lučić imao tako malu minutažu, kada je i tu šansu „na kašičicu“ najčešće solidno koristio. Ostatak sezone ovaj igrač provešće u drugom ABA ligašu Krki i njegov boravak tamo daće odgovor na pitanje da li je Nikolić pogrešio što mu nije dao veću šansu da se dokaže u dresu Radničkog.\nPrevious Vicešampioni Evrope očekivano slavili u Jezeru\nNext Protiv Partizana ipak u subotu u 19h


Vojnik OS BiH pao sa pet kilograma droge - mojKontakt portal - Radio Televizija Kontakt\nVojnik OS BiH pao sa pet kilograma droge\nPripadnik Oružanih snaga BiH Nemanja T. (28) iz Foče uhapšen je nakon što je u “fijatu” kojim je upravljao policija pronašla više od pet kilograma marihune i uhapsila vozača, potvrđeno je “Glasu Srpske”.\nNjega je patriola kontrolisala juče u Ljubogošti kod Pala kada je pretresom vozila nađena droga, a tom prilikom kako saznajemo uhapšen je i Slobodan S. iz Sokoca koji je vojniku prodao drogu.\nIz Policijske uprave Istočno Sarajevo, navodeći inicijale uhapšenih, saopštili su da su prilikom kontrole automobila “fijat stilo” pronašli pet paketa marihuane, ukupne mase 5,25 kilograma i uhapsili lice N.T. zbog sumnje da je počinilo krivično djelo neovlaštena proizvodnja i promet opojnih droga.\n– Uhapšeno je i lice S.S. iz Sokoca, koje se dovodi u vezu sa navedenim krivičnim djelom kao lice koje je prodalo opojnu drogu. Protiv oba lica će nadležnom tužilaštvu biti podnesen izvještaj o počinjenom krivičnom djelu-navodi se u saopštenju.\nNarkotici su oduzeti, a prema nezvaničnim informacijama pretpostavlja se da je Nemanja T. drogu kupio kako bi je dalje preprodao, javlja Glas Srpske.